Ministarstvo zdravlja i socijalne zaštite | 058.ba\nFOČA – U Banjaluci su danas potpisani ugovori o primopredaji donacija medicinske opreme vaskularnim hirurgijama banjalučkog Kliničkog centra i Univerzitetske bolnice u Foči, za šta je Vlada Češke izdvojila 104.000 evra. Ugovore su potpisali predstavnici češke kompanije „Veksim“, Kliničkog…\nJačanje menadžmenta u zdravstvenim ustanovama\nVIŠEGRAD – Direktor Instituta za javno zdravstvo Republike Srpske Slobodan Stanić izjavio je da je potrebno raditi na edukaciji onih koji upravljaju domovima zdravlja da bi se postigli maksimalni rezultati. Stručnjaci Centra za zdravstveni menadžment Instituta za javno zdravstvo…\nU Domu lica sa invaliditetom vlada porodična toplina i harmonija\nVIŠEGRAD – Dom za lica sa invaliditetom u Višegradu jedino je utočište za ženske korisnice na prostoru Bosne i Hercegovine sa lakim, umjerenim, težim i teškim mentalnim invaliditetom. U ovoj ustanovi smješteno je 176 štićenica, od toga 36 nepokretnih….\nOpštinama uplaćena sredstva za avgustovske naknade\nINFO – Ministarstvo zdravlja i socijalne zaštite Republike Srpske uplatilo je danas opštinama 1.059.269 KM za sufinansiranje avgustavske naknade korisnicima prava na novčanu pomoć i dodatka za pomoć i njegu drugog lica, javile su agencije. Ova sredstva su uplaćena…


Ako se zaista desi da Kazahstan izbace iz daljih kvalifikacija, ta odluka će nam doći ko kec na 11 Helsinki - srećno mesto za Srbiju!\nTrofeji Poraz Srbije u Briselu\nFudbalska reprezentacija Srbije poražena je u Briselu od Belgije sa 3:2 u meču A grupe kvalifikacija za Evropsko prvenstvo. Dvostruki strelac za domaće bio je Musa Dembele u devetom i 88. minutu, a u listu strelaca upisao se i Kevin Miraljas u 30. minutu. Oba pogotka za Srbiju postigao je Kuzmanović u 72. i 90. minutu. Srbija je agresivno počela utakmicu i u uvodnih desetak minuta bila bolja ekipa, ali je u nastavku meča došlo do pada u igri "orlova". Već u trećem minutu Boško Janković je sa 20 metara šutirao pored gola, a tri minuta kasnije i Danko Lazović je bio neprecizan sa distance. U sedmom minutu i Kuzmanović je pokušao da iznenadi golmana Stajnena, ali je belgijski čuvar mreže bio na visini zadatka. Od tog momenta konce igre u svoje ruke preuzela je Belgija i iz prvog pravog kontranapada domaćin je poveo. Dembele je došao do lopte na sredini terena, odigrao dupli pas sa Defurom, koji mu je centrirao pravo na nogu, a mladi Belgijanac je iz prve zakucao iza Stojkovićevih ledja. U narednih 20 minuta utakmica je bila relativno mirna, a onda je Belgija u 30. minutu stigla do drugog pogotka. Debitant Miraljas je vukao loptu od sredine terena, izbegao nalete srpske odbrane i u padu sa 20 metara poslao loptu u suprotan ugao Stojkovićeve mreže. Osam minuta kasnije srpski tim je stvorio je prvu pravu priliku - Lazović je primio loptu na ivici kaznenog prostora, okrenuo svog čuvara i šutirao, ali je Stajnen zakačio loptu koja je otišla u korner. U sledećem napadu, posle gužve u šesnaestercu, lopta je došla do Kuzmanovića koji je sa 18 metara gadjao previsoko. Poslednju šansu u prvom poluvremenu imali su u 40. minutu Belgijanci preko Herartsa čiji šut sa "penaltika" je završio pored gola.\nDomaćin je i u drugom poluvremenu prvi zapretio - vižljasti Defur istrčao je sam ispred Stojkovića, ali je srpski golman intervenisao i izbio loptu u korner. Selektor Srbije Havijer Klemente je u 55. minutu napravio dvostruku izmenu - umesto Koromana u igru je ušao Miloš Krasić, dok je Pantelića zamenio Milan Jovanović. Te promene unele su malo svežine u igru "orlova", koji su potom propustili tri dobre prilike za pogodak. U 60. minutu Lazović je "izbacio" Krasića koji je prevario golmana Stajnena, ali je potom, umesto da šutira, pokušao da proigra Jankovića na petercu, što su Belgijanci iskoristili i izbili loptu u korner. Nakon udarca iz ugla u šansi je bio i Janković, ali je njegov šut izblokirala belgijska odbrana. Četiri minuta kasnije Lazoviće je na 15 metara od gola oklevao sa udarcem, tako da je Simons intervenisao i izbio loptu u korner. Selektor Klemente je u 70. minutu napravio poslednju izmenu, a na teren je, umesto Lazovića, ušao debitant Milan Smiljanić. Dva minuta nakon toga Srbija je konačno pronašla put do belgijske mreže - Dragutinović je sa leve strane poslao loptu u kazneni prostor, a tamo je dobro reagovao Kuzmanović, koji ju je samo malo podigao i matirao Stajnena. Mogli su "orlovi" u 79. minutu do izjednačenja, ali je Smiljanićev pokušaj sa nekoliko metara, nakon jedne "ničije" lopte, bio slab. Kazna za promašaje stigla je u 89. minutu kada je odlični Dembele pretrčao gotovo pola terena i celu odbranu Srbije i rutinski poslao loptu u suprotni Stojkovićev ugao. Tu medjutim nije bio kraj uzbudjenjima pošto je Kuzmanović drugim golom na meču u u 89. minutu smanjio na 3:2, ali "orlovi" nisu imali snage da u nadoknadi vremena stignu do boda.\nU ostalim utakmicama A grupe koje su odigrane ranije u sredu, Jermenija i Portugalija remizirali su 1:1, dok je Finska pobedila Kazahstan sa 2:1. TABELA: Poljska 19 (devet mečeva), Finska 17 (8), Portugalija 15 (8), Srbija 14 (8), Belgija 10 (9), Jermenija 8 (8), Kazahstan 6 (9), Azerbejdžan (5)\nStekao sam utisak da su fudbaleri juče olako ušli u utakmicu. Mislili su da će Belgija koja nema šanse da se kvalifikuje na EURO 2008. bez motiva nastupiti u ovom duelu i prevarili se. Da su na početku utakmice dali gol možda bi sve drugačije krenulo, ovako... doživeli su poraz i stvarno su bili lošiji rival. Imaju još šanse... _____________\nJermenija 8 (8 ) Kazahstan 6 (9)\n- Setih se pesmice od pre 10-ak godina kad sam još išao redovno na fudbalske utakmice da navijam za FK Vojvodina... naravno Vojvodina je tad loše igrala i mi navijači smo im pevali: 'Jebeš fudbal idemo na ODBOJKU!!!' - Tad je Odbojkaški klub Vojvodina bila vrhunski evropski tim i nekoliko godina se borila za osvajanje titule Evropskog prvaka. Ova pesmicu bi po svemu prikazanom trebalo da pevamo celom srednjem redu i napadu naše Fudbalske reprezentacije! Odbrana je koliko - toliko funkcionisala... sad je plasman na EURO 2008. duboko u sferi kombinatorike i niza srećnih okolnosti - krivi su oni sami, svojim nezalaganjem i kilavim pristupom igri!


Vesti online / Sport / Košarka / Partizanu "klasik": Novica srušio Cibonu\nU košarkaškom "klasiku" Partizan je u prepunom "Pioniru" pobedio Cibonu - 80:69 u 17. kolu ABA lige. Ovim trijumfom, crno-beli su stigli do devetog trijumfa i ostali u konkurenciji za četvrto mesto i plej-of regionalnog takmičenja.\nĐoko Šalić zakucava pored skamenje odbrane gostiju iz Zagreba\nU prvim 20 minuta, Zagrepčani su odlično parirali domaćinu zahvaljući iskusnim Žoriću i Tomasu. Sredinom treće deonice meča, stvar u svoje ruke preuzeo je kapiten Partizana Novica Veličković, koji je borbenošću pokrenuo saigrače i podigao navijače na noge i odlepio crno-bele do dvocifrene prednosti - 74:63, četiri minuta pre kraja.\n* VIDEO: Kakvo zakucavanje Gagića\nPokušali su gosti šutevima za tri poena da uvedu meč u neizvesnu završnicu, ali su crno-beli uspeli da sačuvaju prednost i bez većih problema stignu do trijumfa pred 7.000 "grobara".\nNajefikasniji u timu Partizana bio je kapiten Novica Veličković sa 23 poena, dok je Najdžel Vilijams Gos ubacio 13. Za crno-bele su debitovali najnovija pojačanja Von i Si, koji su imali skroman učinak od šest, odnosno dva poena. Kod Zagrepčana, Marko Tomas je ubacio 22 poena, a Luka Žorić 15.\nKOŠARKA Partizan slavio u "Draženovom domu"


PCVesti - Kina okrivljuje mrežne igre za širenje narkomanije i ubistava\nby newsmasteron 27.12.2009 27.12.2009\nKineska državna televizija okrivila je popularne mrežne igre za širenje narkomanije, pojavu neželjene trudnoće kod tinejdžerki, pa čak i ubistva, u svojoj emisiji koja govori o borbi vladinih institucija protiv štetnog sadržaja u igrama.\nU svom programu nazvanom „Ispovesti ubistava – pornografija i nasilje u mrežnim igrama (drugi deo)“, Kineska centralna televizija (CCTV) je u četvrtak prikazala reportažu o zatvoru za maloletnike gde jedan osuđenik služi kaznu doživotnog zatvora jer je počinio pet ubistava kako bi došao u posed virtualne opreme potrebne za online igru. Gotovo 80% nasilnih kriminalaca u ovom zatvoru počinilo je krivična dela zbog mrežnih igara.\nProgram je zatim svoj fokus usmerio na roditelje koji su krivili mrežne igre za antisocijalno ponašanje svoje dece i zapostavljanje svojih školskih obaveza.\nOvaj program, prikazan u jeku vladine kampanje za borbu protiv štetnog sadržaja u igrama, pokazao je kako nestabilna politička klima može ugroziti rad, pa i opstanak kompanija u Kini. Kineske vlasti ove godine zabranile su desetine mrežnih igara dizajniranih u inostranstvu i naložile su razvojnim timovima da prestanu sa uvrštavanjem štetnog sadržaja pa čak i lova na čudovišta. Bitka između vladinih institucija i industrije igara dovela je do toga da hit igra World of Warcraft bude nedostupna ove godine tri meseca.\nCCTV ovog meseca je emitovala i izveštaj od tinejdžerima koji su postali zavisni od sirupa za kašalj i drugih lekova, kao što je metamfetamin, kako bi imali dovoljno snage tokom noćnih igračkih maratona. Navodi se i da dečaci puno vremena provode u zadimljenim Internet kafeima gde igraju online igre.\nU Kini 338 miliona ljudi koristi Internet, što je čini zemljom sa najviše korisnika na svetu. Kako Vladino istraživanje navodi preko 210 miliona ljudi aktivno igra mrežne igre. (I.S.)\nPočela prodaja novog Intelovog procesora


BiH: I dalje bez liberalizacije tržišta struje\nPrema saopštenju državne komisije za električnu energiju - DERK, o otvaranju tržišta električne energije, od 01.01. ove godine na području BiH trebalo je biti otvoreno tržište električnom energijom.\nTa obaveza je proistekla iz Ugovora o uspostavljanju Energetske zajednice Jugoistočne Evrope, a potvrđena je Sporazumom o stabilizaciji i pridruživanju. Iako je ozvaničena trgovina strujom, ona još uvijek nije zaživjela u praksi.\nIako je Regulatorna komisija za energetiku oba bh. entiteta usvojila neophodne dokumente, čime su stvoreni uslovi za početak liberalizacije tržišta električne energije u BiH, do slobodnog biranja snabdjevača električnom energijom nije došlo. U ovakvoj situaciji drugi snadbjevači ne mogu konkurisati postojećim elektroprivredama u BiH.\nRanko Čokorilo, EFT-a Bileća, kaže:\n„Na terenu, po mom mišljenju, to nije zaživjelo. Oni koji nemaju proizvodne pogone ne mogu konkurisati cijenom, a oni koji imaju proizvodnju oni mogu da konkurišu. Što se nas tiče, m i za sada ne možemo.“, smatra Čokorilo.\nBosna i Hercegovina se obavezala još 2006. godine da to učini potpisivanjem sporazumima u okviru energetske zajednice Jugoistočne Evrope. Prema novom Zakonu o javnim nabavkama, propisano je da se Zakon o tržištu električne energije primjenjuje i na obveznike Zakona ukoliko je tržište otvoreno. Agencija za javne nabavke BiH je trebala da pošalje upit Konkurencijskom savjetu BiH, kako bi dobila potvrdu da li je tržište otvoreno.\nDa raspišu tender za nabavku električne energije, obavezana su sva preduzeća sa većinskim državnim kapitalom i institucije. Na pitanje zašto to nije urađeno, Džinita Fočo, direktorica Agencije za javne nabavke BiH, kaže :\n„Nismo se još uvijek obratili, iz jednog prostog razloga - što Zakon o javnim nabavkama tretira ugovorne organe koji nabavljaju direktno struju od potencijalnih dobavljača. Još uvijek zvanično prometovanje električnom energijom za krajnjeg potrošača nije obuhvaćeno. Ovo je tek prvi nivo otvaranja tržišta.“ – objašnjava Fočo.\nOtvaranje tržišta je omogućilo elektroprivredama na nivou BiH da i dalje ostanu monopolisti, ali i da krenu u povećanje cijene električne energije, pošto postoji dovoljno prostora između trenutne i tržišne cijene, a što je pokretanjem tarifnog postupka sada i učinjeno u Republici Srpskoj .Elektroprivreda RS ima licencu za snabdijevanje i trgovinu električnom energijom, izdatu od strane Regulatorne komisije RS.\nIako smo postavili pitanje direktorici ERS Branislavi Milekić da li je Eletroprivreda RS kao licencirano preduzeće spremno za tržište električne energije i da li je ono otvoreno u BiH i RS, nismo dobili zvaničan odgovor, osim da su to pitanja za Vladu i Savjet ministara BiH.\nČudno da jedno licencirano preduzeće ne odgovara na ova pitanja.\nPodsjećanja radi, Branislava Milekić je u proteklom periodu uvjeravala da je neophodno snabdijevanje električnom energijom organizovati pod novim okolnostima:\n„Veoma je aktuelno za Elektroprivredu RS otvaranje tržišta električne energije. Neophodno je donošenje novih propisa koji bi regulisali ovu djelatnost u narednom periodu, svakako neophodna su i restrukturiranja, odnosno nova organizacija ERS-a, kako bi smo snabdijevanje električnom energijom organizovali pod novim okolnostima.“, govorila je ona.\nPitanje je i da li su Elektroprivrede na nivou BiH spremne za otvaranje tržišta struje. U Federaciji BiH obje elektroprivrede imaju licencu za snabdijevanje krajnjih kupaca električnom energijom. Elektroprivrede bi u svom sistemu trebale imati pravno odvojene distribucije od snabdijevanja i proizvodnje, ali to još uvijek nije regulisano u Elektroprivredi Hrvatske zajednice Herceg Bosne, niti u Elektroprivredi BiH. Iako pravno nisu razdvojene distribucije, licence im je izdao Federalni regulator za električnu energiju (FERK).\n„Prestrukturiranje postojećih preduzeća izvršiće se u skladu s prestrukturiranjem elektroenergetskog sektora u Federaciji, a sve će to biti urađeno na temelju važećih propisa, uz saglasnost Parlamenta FBiH.“ – navodi Ines Kujundžić, portparol FERK-a.\nMnoge interesuje i da li ovakav način licenciranja predstavlja problem drugim snabdjevačima električnom energijom. Ranko Čokorilo, EFT-a Bileća:\n„Mi taj problem zasad nemamo, za nas to ne predstavlja problem. Nama predstavlja problem cijena električne energije, to je jedino što nama predstavlja problem.“, kaže Čokorilo.\nDa bi jedno tržište zaživjelo, potrebno je da postoji operator tržišta za električnu energiju ili berza preko koje bi se trgovalo energijom, a snadbjevači bi imali referentne cijene. Prema svemu navedenom, otvoreno tržište u BiH nije zaživjelo, a kada će - to ne znaju ni oni koji o tome odlučuju.


ZMIJA SA ČETIRI NOGE IZAZVALA SVAĐU! Dok jedni ne priznaju otkriće tvrdeći da je u pitanju gušter, drugi se pitaju KAKO JE UKRADENA I IZNETA IZ BRAZILA?! – Urbancube\nMali fosil, dug 19,5 centimetara, poznat po imenu tetradophis amplectus, što u doslovnom prevodu sa grčkog znači zmija sa četiri noge, predmet je naučnih sporenja. Iako se dugo smatralo da je u pitanju zmija, što joj govori i ime (tetra – četiri, ophidia – zmija), nove naučne studije sada to osporavaju i tvrde da se radi o dolihosaurusu, izumrlom morskom gušteru koji je živeo u periodu Krede, pre između 145 i 66 miliona godina.\n„Naučnici su do sada potpuno ignorisali taj prirodni kalup koji je nastao fosilizovanjem slomljenih komadića lobanje. Na njemu se vide karakteristike koje se više odnose na guštere nego na zmije“, kaže Kaldvel.\n„Ja se, na primer, ne slažem sa njihovo interpretacijom morfologije kvadratne kosti lobanje, pošto ona nije sačuvana, već je vidljiva samo kao otisak u kalupu, a to nije pozdan izvor informacije“, kaže Gonsalveš Avgusta.


Darko Rundek u Fabrici, Čaurnici... karte\nDarko Rundek u Fabrici, Čaurnici… karte\nDarko Rundek i Ekipa idu na prolećnu mini turneju koja će obuhvatiti koncerte 19. aprila u “Čaurnici” u Kragujevcu, 20. aprila u SKC “Fabrici” u Novom Sadu i 22. aprila u Kulturnom centru Pančeva.\nProvevši zimu uglavnom radno u studiju, Rundek i Ekipa sada dolaze uživo pred publiku u Kragujevcu, Novom Sadu i Pančevu sa nedavno objavljenim novim singlom “Barbara” iza sebe. koji je uhvatio “dragocjene trenutke zajedničkog muziciranja”.\nPre toga, kreativna faza počela je jesenas singlom “Tamni jorgovan”, novom studijskom verzijom prerađene pesme “Tigidigi Regge” sa albuma “Ruke” (2001), a usledio je i prednovogodišnji koncertni snimak “Apocalypso” stvari “Crni dusi”.\nMlade snage, bubnjar Silvio Bočić, perkusionista Miro Manojlović, basist Roko Crnić, saksofonistkinja Ana Kovačić, kao i stari saradnici trubač Igor Pavlica, violinistkinja Isabel Catala i multiinstrumentalista Dušan Vranić-Duco, okupljeni su u Ekipu za prošlogodišnju turneju “Apocalypso Now”, kojom je proslavljana 20. godišnjica izlaska Rundekovog albuma “Apocalypso”.\nVođa uticajnog zagrebačkog novotalasnog sastava Haustora, Darko Rundek se prvi put predstavio samostalno 1997. godine albumom “Apokalipso”, istinski kaleidoskop različitih stilova koji je brzo stekao veliko poštovanje publike i kritike. Velike Haustorove pesme poput “Ene”, “Šejna” ili “Bi mog’o da mogu” dostojno su nasledile “Apokalipso”, “Grane smo na vjetru”, “Senor”…\nAutor, pevač i gitarista Rundek je zatim objavio “U širokom svijetu” (2000), a za sledeći album “Ruke” (2002) iza sebe je okupio mnogoljudni Cargo orkestar sa kojim je snimio i “Mhm a-ha oh yeah da-da” (2006), kao i žive albume “Zagrebačka magla” (2004) i “Live u Domu omladine” (2008).\nUvek spreman na eksperiment, Rundek se potom odlučio za svedeniju formu Rundek Cargo Trija (sa violinistkinjom Isabel Catala i multiinstrumentalistom Dušanom Ducom Vranićem) sa kojim je objavio “Plavi avion” (2010) i “Mostove” (Long Play, 2015). Sada ponovo nastupa sa velikim pratećim bendom – Ekipom.\n“Naravno da nam je važna svaka reakcija publike. Koncert je događaj koji objedinjuje muzičare i publiku u nečem što ne pripada ni jednima ni drugima” – Darko Rundek.\nBITEF TEATAR REPERTOAR ZA april 2018. – karte\nBoško Buha – ulaznice – Repertoar za JANUAR 2021.\nBoško Buha – ulaznice – Repertoar za JANUAR 2021 Репертоар вечерње сцене Субота30 јануар 2021.19:00 Поштени провалник Вечерња сцена Недеља31 јануар 2021.19:00 39 […]


Pokrajinski odbor Pokreta socijalista Kosova i Metohije ocenjuje da je izjava Rade Trajković u kojoj pred šiptarskim predstavnikom pljuje po Srbiji i srpskom narodu skandalozna i sramna i da bi joj svaki iskreni mrzitelj Srbije pozavideo na…\nPS Novi Sad: Jeremićeva stranka ismejala patrijarha!\nGradski odbor Pokreta socijalista Novog Sada najoštrije osuđuje sraman čin Narodne stranke i saborca Vuka Jeremića, bivšeg gradonačelnika Novog Sada i osuđenika Borislava Novakovića koji su na tviter nalogu svoje stranke brutalno ismejali i…\nPS KiM:Rada Trajković ne propušta priliku da radi protiv Srbije!\nPokret socijalista saopštio je danas da Rada Trajković baš nikada ne propusti priliku da radi protiv Srbije i srpskog naroda.\nTorbica: Politički domet Čanka i Kostreša- poslušnici ambasadora\nDa je Srbiji i srpskom narodu dosta kvazi pismenih političara koji su Srbiju od 2000. do 2012. godine gurali u ponor, pokazuje i činjenica da je maksimalni politički domet Čanka i Kostreša da budu poslušnici stranih ambasadora koji reže i…\nTorbica pita Čanka: Šta nije istina u obraćanju Vulina u Banjaluci?\nPotpredsednik Pokreta socijalista i narodni poslanik Bojan Torbica oštro je reagovao povodom napada LSV-a na Aleksandra Vulina i upitao Nenada Čanka šta to nije istina u današnjem obraćanju Aleksandra Vulina u Banjaluci?\nOsim SzS niko i nikada nije branio patrijarhu da pozove predsednika\nKada Savez za Srbiju brani Srpsku pravoslavnu crkvu od patrijarha Irineja, onda znamo da je unuk Pozderaca, Jremić, preuzeo vlast među dosovcima.\nNadležni da zaštite Beograđane od Đilasovih batinaša!\nĐilasovi huligani predvođeni Markom Bastaćem, koji svakodnevno blokiraju radove na Trgu republike, danas su otišli korak dalje u svom nasilju i bahatosti, pa su pored redovnog čupanja saobraćajnih znakova, blokade ulica, maltretiranja radnika i…\nPS KiM: Miletiću, u čije ime govoriš?\nJoš jedan Tačijev Srbin je protiv razgraničenja.Posle Trajkovića, Petar Miletić.\nSrbi Tačija i Haradinija su uvek protiv ideje o razgraničenju\nSrbi Tačija i Haradinaja bili su i biće protiv ideje o razgraničenju sa Velikom Albanijom i protiv svake ideje koja podrazumeva zaštitu i napredak Srbije.\nRašković Ivić napala udovice iz patološke mržnje prema Vučiću\nSanda Rašković Ivić u svojoj patološkoj mržnji prema Vučiću i svakom ko ga ne mrzi dovoljno, napala je udovice pisaca i političara.


Kako igraonica smanjuje stres kod dece - Sarin Oblačak\nIako je većini ljudi prva asocijacija na igraonicu uređen prostor namenjen za organizovanje dečijih rođenana, igraonica je mnogo više od toga. Ona je pravo mesto za dečiju igru, koja je ključno sredstvo izražavanja kod dece. Igra je jako važna za normalan razvoj vaših mališana, i samim tim, smanjuje stres kod dece.\nVreme provedeno u igraonici smanjuje stres kod dece\nPodrazumeva se da kompletno opremljena igraonica treba da poseduje sve, počevši od enterijera, osmišljene igre, zabave i hrane za najmlađe, koja je prilagođena uzrastu i potrebama vaših mališana. Naša igraonica nudi sve to, a i mnogo više.\nSvesni smo činjenice da su svi ljudi danas pod stresom, a to nažalost važi i za najmlađe. Iako je detinjstvo najbezbrižniji period, pun uživanja i lepih uspomena, i u ovom razvojnom dobu mogu se javiti problemi, bilo da se odnose na interakciju sa vršnjacima ili na detetov unutrašnji svet.\nJedno od čestih stanja koje se javlja kod dece jeste Daunov sindrom, i on zahteva pristup koji je prilagođen detetu i njegovim potrebama. Naime, socijalizacija je jako bitna za decu sa Daunovim sindromom. Zbog toga u našoj igraonici stavljamo akcenat na sadržajnu igru kroz učenje i druženje sa vršnjacima jer je prihvatanje različitosti ključno za normalan dečiji razvoj. Sva deca imaju iste potrebe – samo su načini zadovoljavanja tih potreba drugačiji.\nPažljivo osmišljena i sadržajna igra predstavlja odličan ventil da se vaši mališani oslobode stresa i da potpuno uživaju u aktivnostima koje pripremamo specijalno za njihovu razonodu.\nHiperaktivnost i stres kod dece\nIgraonica je mesto za svu decu, a pokazuje se naročito značajnom kada su u pitanju nemirna deca.\nNemirna deca često predstavljaju pravi izazov za roditelje kada je vaspitavanje u pitanju. Zaista, nije lako izaći na kraj sa živahnom decom koja od malih nogu pokazuju znake buntovništva. Ipak, ne treba brinuti oko toga previše jer je za normalan razvoj veoma poželjno da deca budu aktivna i radoznala.\nIgraonica je odlično mesto da se nemirna deca oslobode viška energije i da je potroše na pažljivo osmišljene aktivnosti. Nakon vremena provedenog u igraonici, vaši mališani osećaće se rasterećeno jer im se pružila prilika da se „izduvaju“ i to na veoma konstruktivan način. Zbog toga igraonica ne samo da smanjuje stres kod dece, ona smanjuje i stres kod roditelja.\nIgraonica je pravo mesto za dečije rođendane\nZa neke roditelje planiranje rođendana predstavlja veoma stresno iskustvo. Toliko je stvari o kojima treba misliti, a teško je sve i popamtiti. Ovo je još jedan razlog da izaberete igraonicu kao pravo mesto za proslavu rođendana.\nZa roditelje tek nakon završenog rođendana započinje pravi posao, a to je čišćenje nakon proslave. Postoji način da se oslobodite ove neprijatne obaveze i da sebi uštedite energiju i vreme.\nNaša igraonica obezbediće sve potrebno kako bi rođendan vaših mališana protekao besprekorno, počevši od uređenja prostora, torte, zabave, druženja i naravno, sređivanja nakon završenog rođendana.\nVaše je samo da se opustite i uživate, znajući da ste sve prepustili profesionalcima koji će sve učiniti kako bi vaši mališani bili srećni, nasmejani i zadovoljni.\ndečja igraonica, dečji rođendan, igra, igraonica, igraonica novi beograd, proslava dečjeg rođendana, slavlje, stres kod dece


Veštačka inteligencija ide u Holivud | PC Press\n21. juli 2018. Milan Živanović\nFilmska publika bi uskoro mogla da dočeka neki blokbaster čiji je scenario sastavila veštačka inteligencija, te u njemu glume roboti, dok su za animaciju i specijalne efekte zaduženi algoritmi mašinskog učenja. Bliska budućnost bi mogla da ode toliko daleko da bi čak i za čitanje pomenutog scenarija bili zaduženi sistemi veštačke inteligencije, koji bi ga potom preporučivali odgovarajućim filmskim studijima.\nNa osnovu ovakve filmske budućnosti lako bi moglo da se pomisli da je umetnost na samom kraju svog puta, te da bi uskoro moga da doživi sudbinu radnika u fabrikama čije poslovi polako bivaju robotizovani. Ipak, čini se da se filmskoj industriji sprema drugačija budućnost, budući da je veštačka inteligencija čini uspešnijom, a ne obrnuto. Istina je da su neki poslovi prevaziđeni, budući da kompjuteri mogu bolje da ih obavljaju, pa, na primer, posao stručnjaka za specijalne efekte odavno više ne zahteva sposobnost oslikavanja scenografije, već znanje koje podrazumeva treniranje algoritama mašinskog učenja.\nKao što su učinili da animatori ne moraju da provedu sate crtajući svaki frejm posebno, napredni algoritmi su uticali i na specijalne efekte, a tako da nije došlo do gubitaka poslova kada su ljudski radnici u pitanju. Naprotiv, umetnici su zahvaljujući ovim sistemima oslobođeni dosadnih zadataka, te im ostaje više vremena da se bave kreativnim aspektima posla.\nTako ovi algoritmi mogu da u rekordnom roku obave one poslove koji su ranije zahtevali čitave timove ljudi, te, kada se koriste efektno, mogu da utiču na to da se iz nekog snimanja izvuče maksimum. Iako su danas dostupni samo velikim studijima, budući da su skupi, ovi algoritmi bi jednog dana mogli da postanu norma, a jedini razlog što se to već nije dogodilo, pored cene, jeste i taj što ih filmski radnici još uvek ne razumeju u potpunosti.\nTagovi: film, mašinsko učenje, robot, roboti, veštačka inteligencija\n← Instagram ažurira dvostepenu autorizaciju kako bi sprečio SIM hakovanje\nKreiranje bibliografije →


Home / Ekologija / Zero waste kroz zelenu privredu Srbije\n13. Novembra 2020. AdminLeave a Comment on Zero waste kroz zelenu privredu Srbije\n„Zelena privreda Srbije” je projekat podržan od strane Evropske unije i Beogradske otvorene škole sa ciljem da približi Zero Waste koncept lokalnim samoupravama, privredi i građanima četiri izabrane opštine u Srbiji a u cilju dodatnog usklađivanja Srbije sa preuzetim obavezama iz Poglavlja 27 za pristupanje Srbije Evropskoj uniji.\nRealizacija projekta se održava na tri nivoa:\n– pružanje konkretne pomoći lokalnoj privredi u prilagođavanju svojih proizvodnih procesa u cilju boljeg upravljanja prehrambenim otpadom;\n– uspostavljanje sistemske podrške privredi i celokupnom društvu na nivou jedinica lokalne samouprave;\n– rad sa građanima na podizanju svesti o potrebi za boljim upravljanjem otpadom i značajem Zero Waste principa u svakodnevnom životu.\nPlanirane su informativne i ekspertske posete za lokalnu privredu, administraciju i građane, kao i informartivna i edukativna kampanja za građane.\nProjekat „Zelena ekonomija Srbije“ se fokusira na tri ključne ciljne grupe iz četiri odabrane lokalne\nsamouprave, tačnije iz Pirota, Prijepolja, Kosjerića i Sremske Mitrovice.\nProjekat „Zelena ekonomija Srbije” se od starta usklađuje sa Specifičnim plana implementacije propisa iz oblasti upravljanja otpadom koji je sastavni deo Pregovaračke pozicije Srbije za Poglavlje 21, koji je usvojen u januaru 2020. godine.\nProjektni predlog je osmišljen tako da pruži svoj doprinos bavljenju lokalno značajnim temama u četiri lokalne samouprave na temu životne sredine, tačnije korišćenjem prehrambenog otpada. Pored privrede, kroz uključivanje lokalne samouprave i građana kao dodatne dve komponente projekta želim da utičemo na povećanje komunikacije između administracije i građana što doprinosi povećanju transparentnosti i učešća svih zainteresovanih strana koje na taj način mogu dati svoj doprinos.\nPodsetimo da je od 2000. do danas, Evropska unija donirala je više od 3,6 milijardi evra Srbiji.\nSredstva su korišćena za podršku razvoja, kvaliteta života i reformi u sledećim sferama: civilna zaštita, zaštita od poplava i pomoć poplavljenim područjima, obrazovanje, povezanost, zaštita okoline, zdravstvena zaštita i zaštita potrošača, kultura, vladavina prava, lokalni razvoj, poslovi i privredni rast, javna administracija, migracije, upravljanje javnim sredstvima, civilno društvo i mediji, socijalna inkluzija, omladina i sport. EU podrška je implementirana kroz saradnju sa Vladom Republike Srbije. Evropska unija donirala je Srbiji više razvojnih sredstava nego svi drugi internacionalni donatori zajedno.\nOnlajn panel „Da nam škola štima važna je i klima”


Strazbur - Stranica 18 od 20 - Dnevni list Danas\nPočetna » Novo » Strazbur » Page 18\nUpitna opravdanost antiterorističkih mera\nPoslanici Evropskog parlamenta saopštili su da su zabrinuti zbog predloga Evropske komisije kojim je predviđeno da države EU Vašingtonu prosleđuju podatke sa ukupno 19 stavki o osobama koje avionom sa starog kontinenta putuju u SAD.\nParlamentarci su usvojili rezoluciju o borbi protiv terorizma u kojoj su naveli da je neprihvatljivo uvođenje dosijea EU o avionskim putnicima (PNR) bez sveobuhvatnog pregleda postojećeg PNR sporazuma Brisela i Vašingtona, posebno imajući na umu njegove bezbednosne prednosti, odnos prema pravu na privatnost i građanske slobode.\nPiše: DanasOnline 14. 12. 2007.\nRešenje za Kosovo bi trebalo da nametne SB\nSavet bezbednosti UN bi trebalo da prevaziđe razlike i nametne rešenje s obzirom na to što nije postignut kompromis o budućem statusu Kosova, ocenio je Komitet za politička pitanja Parlamentarne skupštine Saveta Evrope.\n„Mogućnosti za pronalaženje kompromisa između Beograda i Prištine o budućem statusu Kosova iscrpljene su.\nPiše: DanasOnline 13. 12. 2007.\nProtivljenje zabrani dodavanja šećera u vino\nMarijan Fišer Bul, komesar za poljoprivredu Evropske unije, izjavila je da bi predlog o potpunoj zabrani dodavanja šećera u vino, što je ključni deo reforme vinskog sektora, mogao da bude izmenjen posle snažne opozicije mnogih država članica. Ona je rekla da razume zabrinutost država s hladnijom klimom, poput Nemačke, Austrije, Luksemburga i Češke, gde vinari koriste šećer za jačanje alkoholnog sadržaja u vinu za masovno tržište.\nSporazum sa EU nadohvat ruke\nEvropski komesar Oli Ren izjavio je juče u Strazburu da je „srpskoj vladi jasno stavio do znanja da je nadohvat ruke potpisivanje sporazuma o stabilizaciji i pridruživanju“ Evropske unije i Srbije.\nEvropska unija je „u presudnom trenutku svojih odnosa sa Srbijom“ zato što predstoji sklapanje sporazuma o pridruživanju i približava se „rok“ – 10.\nEU i Savet Evrope jačaju saradnju\nUčesnici 25. kvadripartitnog sastanka Saveta Evrope i Evropske unije u Strazburu potvrdili su opredeljenje za primenu Memoranduma o razumevanju kako bi se ojačala saradnja po pitanjima od obostranog interesa. U saopštenju SE precizirano je da je reč o prvom sastanku posle potpisivanja Memoranduma u maju 2007.\nNe dolaze samo zbog neonacista\nIzvestioci Parlamentarne skupštine Saveta Evrope koji bi početkom sledećeg meseca trebalo da obiđu Srbiju ne dolaze samo zbog neonacističkih pojava i pokreta koji su poslednjih nedelja vidljiviji, već je reč o uobičajenoj poseti tokom koje bi gosti iz Strazbura trebalo da procene koliko je Beograd odmakao u poštovanju preuzetih obaveza.\nSrbija će učiniti sve za miroljubivo rešenje\nMinistar spoljnih poslova Srbije Vuk Jeremić izjavio je juče u Strazburu da je Srbija spremna da nastavi pregovore o Kosovu sve dok se ne dođe do kompromisnog rešenja za status Pokrajine, kao i da učini sve da se postigne miroljubivo rešenje.\n– Evropa mora da obeshrabri bilo kakvu inicijativu, koja će težiti jednostranim odlukama i onim odlukama koje bi doprinele nestabilnosti – u regionu, rekao je Jeremić odgovarajući na pitanja poslanika Parlamentarne skupštine Saveta Evrope.\nPiše: DanasOnline 5. 10. 2007.\nMemorandum je Džonstonovo mišljenje\nMemorandum, koji izvestilac Parlamentarne skupštine Saveta Evrope Lord Rasel Džonston podnosi političkom komitetu SE posle poseta Prištini i Beogradu, jeste samo njegovo mišljenje – izjavio je juče FONETU šef parlamentarne delegacije Srbije u PSSE Miloš Aligrudić.\n– Memorandum je neprihvatljiv i on nije podložan usvajanju, već je to samo mišljenje Rasela Džonstona – rekao je Aligrudić.\nPiše: DanasOnline 4. 10. 2007.\nVUJANOVIĆ: Saradnja s Hagom zajednički interes sa Srbijom\nNajvažniji uslov daljih integracija Crne Gore u evropske institucije jeste okončanje saradnje s Tribunalom u Hagu. Saradnja s Tribunalom je naša obaveza prema međunarodnoj zajednici, a ako želite da sarađujete s međunarodnom zajednicom onda morate i da ispunjavate obaveze koje ste preuzeli – rekao je crnogorski predsednik Filip Vujanović juče u Strazburu prvog dana jesenjeg zasedanja Parlamenta Saveta Evrope.\nPotpredsednik Vlade Srbije Božidar Đelić, u okviru zvanične posete Evropskom parlamentu, održao je u Strazburu predavanje o Srbiji pred poslanicima Partije evropskih socijalista i Liberalne partije, saopšteno je iz kabineta Đelića.\nNa veoma posećenom predavanju, kome je prisustvovalo više od 250 poslanika iz obe parlamentarne grupe, Đelić je rekao da je za Srbiju od suštinskog značaja da nastavi proces evropskih integracija i izrazio uverenje da je potpisivanje Sporazuma o stabilizaciji i pridruživanju uz podršku EU moguća do kraja ove godine.\nUveren u kompromis kroz pregovore\nPredsednik Srbije Boris Tadić juče je rekao u Strazburu da veruje da će se kroz pregovore Beograda i Prištine naći kompromisno i obostrano prihvatljivo rešenje.\nOtvarajući 2. letnji univerzitet demokratije u Strazburu, gde boravi u radnoj poseti Savetu Evrope, Tadić je ponovio da ne treba potceniti spremnost Srbije na kompromis.\nPiše: R. D. i 3. 7. 2007.\nSrbi drže obećanja\nGeneralni sekretar Saveta Evrope Teri Dejvis izjavio je u intervjuu FONETU da vlasti u Srbiji moraju pronaći četvoricu preostalih haških optuženika, koji ne žele dobrovoljno da odu u Hag, i da ih izruče Tribunalu.\n– Ako su patriote, oni bi trebalo da odu dobrovoljno i da deluju u interesu Srbije i Srba – rekao je Dejvis i ocenio da njihovo sakrivanje zapravo znači da priznaju krivicu.\nZa 14 godina malo toga je učinjeno na rešavanju njihovih problema koje je proizveo stečaj\nPonovo saobraća Arriva autobus sa nosačima bicikla, a cikloturisti mogu da koriste i taksi prevoz po pozivu


Beta 16. aprila 2018. 08:55\nDnevne novine na naslovnim stranama za ponedeljak, 16. april, najviše pišu o izborima za predsednika Crne Gore, o dešavanjima u Srpskoj naprednoj stranci, kao i o u Nišu zbog aerodroma „Konstantin Veliki“.\nALO – Pod naslovom „Porodica Kaloci će dobiti stan“ list piše da će Vojska Srbije pomoći da supruga i sin pilota koji je poginuo u padu vojnog aviona, više ne budu podstanari.\nBLIC – „Smene i isključenja iz SNS do kraja maja“ – predsednik Izvršnog odbora Srpske napredne stranke Darko Glišić najavio šta će biti s funkcionerima vladajuće stranke koji su loše radili.\nVEČERNJE NOVOSTI – „Crna Gora birala šefa države“ – o izboru Mila Djukanovića za predsednika Crne Gore. „Blokada Prištine uz podršku Rusije“ – o aplikaciji Kosova za članstvo u Interpolu.\nDANAS – „Odbornike zastrašuju otkazima i hapšenjem“ – list piše o različitim informacijama o tome da li prebacivanje Aerodroma „Konstantin Veliki“ u državno vlasništvo ima podršku u Skupštini grada Niša.\nINFORMER – „Trampu oborili 71 od 103 rakete“ o tome da je potvrdjeno da je skoro 70 odsto ispaljenih raketa na Siriju srušeno pre nego što su pogodile cilj.\nKURIR – Pod naslovom „Mihajloviću, odakle ti vila s bazenom od 1.500.000 evra“ o tome da lider radikala Vojislav Šešelj optužuje bivšeg ministra policije Dušana Mihajlovića da je državnim novcem sagradio privatnu kuću.\nPOLITIKA – „Dan sećanja na Jasenovačke žrtve“ – o komemoraciji žrtvama logora u Drugom svetskom ratu u Donjoj Gradini. „Gradjani Crne Gore birali predsednika“ – o izboru Mila Djukanovića za predsednika Crne Gore. „Dva pasoša, dva biračka prava“ – o izborima u Madjarskoj na kojima je biračko pravo imalo oko 50.000 gradjana Srbije.\nSRPSKI TELEGRAF – „Stanković novi ministar sporta“ – o tome da će bivši fudbaler Dejan Stanković biti novi ministar sporta umesto Vanje Udovičića.


Stefanović u sukobu interesa, firmi svog oca izdaje dozvole za izvoz oružja? – Glas Srbije Info\nStefanović u sukobu interesa, firmi svog oca izdaje dozvole za izvoz oružja?\n18/10/2018 glassrbijeinfo Dosije "Policijska mafija", Serbia, Vesti 0\nJedna od četiri firme Branka Stefanovića, oca ministra unutrašnjih poslova Nebojše Stefanovića, nedavno je dobila dozvolu za izvoz naoružanja i vojne opreme od Ministarstva trgovine, turizma i telekomunikacija, a reč je o kompaniji Junajted BG.\nNavodi se podatak da je otac ministra policije dobio ovu dozvolu može pronaći na sajtu Ministarstva, na kojem se objavljuje spisak svih registrovanih lica koja mogu da se bave spoljnom trgovinom naoružanjem i vojnom opremom.\n„U ovome možda ne bi bilo ničeg spornog da bitnu ulogu u izdavanju dozvola za izvoz oružja nema i Ministarstvo unutrašnjih poslova Srbije, na čijem čelu se nalazi Nebojša Stefanović“.\n„Pritom, ne treba zaboraviti da je Stefanović ujedno i šef Biroa za koordinaciju službi bezbednosti i da preko te funkcije koordinira radom tajnih službi koje imaju bitnu ulogu u izdavanju dozvola i nadzora u izvozu oružja“.\nStefanović senior ima i kompaniju za kupovinu i prodaju vlastitih nekretnina, za trgovinu na veliko, za konsultantske usluge, a od skora poseduje i restoran u centru Beograda.\nPovratak otpisanog: Toma Nikolić okuplja naprednjake i deo opozicije da sruše Vučića?!


Evroliga - Evrokup - Liga sampiona - Inostrana prvenstva - Strana 28 - KošarkaRS.com\nRe: Evroliga - Evrokup - Liga sampiona - Inostrana prvenstva#269252\nBy Salvatore Guliano - Čet Sep 30, 2021 10:19 am\n- Čet Sep 30, 2021 10:19 am #269252\nDanas pocinje nova sezona Evrolige, zanimljivi transferi i tumbanja po timovima su se vrsili.\nMoj licni favorit za ovu sezonu je Real Madrid, mislim da su uradili odlican posao na trzistu i da su se za klasu pojacali u odnosu na proslogodisnji sastav. Sada nemam vremena da pisem vise o njima, ali bice neki tekst vrlo verovatno uskoro.\nEfes slovi za glavnog favorita po svima, medjutim, licno mislim da nemaju sirinu za odbranu titule, jedino pojacanje im je Petrusev, a ekipa je puna veterana i igraca koji neretko imaju probleme sa povredama. No, Ataman je tako odlucio i verujem da je mogao dovesti koga god je hteo, da je hteo, no odlucio se da zadrzi kompletan tim i proba da 3. sezonu za redom pokori Evropu.\nCSKA i Barselona su opet tu mozda i najjaci po imenima, no nesto nije stimalo kod njih prosle godine, nekako su mi obe ekipe u istoj situaciji. Da li je vreme za Itudisa da ponovo osvoji EL jer je ekipa vec dve godine na okupu, pojacali su se gde treba, oporavio se Milutinov, slove za favorite, sto je i prirodno... Barsa je enigma, opet su se pojacali i oni dosta, ali prosle godine nisu delovali ubedljivo, doveo je Saras par specijalaca, mozda oni dignu nivo igre, neslavna epizoda sa Gasolom je bila vise marketing i ne znam koliko im se isplatila, ali ako Saras ne bude u finalu ove godine, mozda ga i smene.\nPosle ova 4 tima idu Fener i Armani, koji su promenili par igraca, ali su se u nacelu pojacali, Fener i trenera promenio, tako da bice zanimljivo da se vidi koliko oni mogu...\nBajern se dosta pojacao, kao i Baskonija, oba tima su dosta promenili tim u odnosu na proslu godinu, ali ne odustaju od filozofija koje forsiraju njihovi treneri.\nGrcki timovi su opet nesto muljali, svakako je najveca vest povlacenje Spanulisa i pocetak nove ere u Oliju, dok je PAO opet prakticno ceo roster zamenio.\nOd Rusa tu su Uniks i Zenit, koji su se dosta ojacali letos, te mi se cini da potencijalno Pakvalova druzina moze da napravi opet dosta muke kao i inace svakome i mogu biti iznenadjenje.\nOd ostalih izdvojio bih meni jedan od najdrazih klubova u zadnjih par godina Zalgiris, koji su prakticno opet ocerupali velikani i koji mora opet Sizipov posao, kao nekada KKP da radi, ali imaju odlicnog mladog i ambicioznog trenera Silera. Doveli su legitimnog NBA igraca Mudiea, koji je i igrao u Juti kod Martina, tako da verujem da ce kada se skockaju biti pretnja svakome u ligi.\nMakabi, Asvel, Zvezda i Alba su sad vec standardno odradili prelazne rokove, no deluje da ove ekipe nece moci mnogo...\nMonako koji se dosta pojacao, digli su lestvicu, mozda i dve u odnosu na proslu sezonu, po meni jedna od najsimpaticnijih timova sa Mitrovicem na klupi, no iskreno ne verujem da ce moci puno.\nSvakako je sistem takav da ima dosta utakmica i da nije u kranjem slucaju ni bitno da li ce neka utakmica da se izgubi, a tu se otvaraju sanse slabijim timovima. Prosle godine je za plej of bilo dovoljno 20 pobeda, odnosno cak 14 poraza, dok je sampion npr. imao 10 poraza u regularnom delu. Ako uporedimo sa prethodnim godinama, kada su prva 2-3 tima imala jednocifren broj poraza u sezoni, to je velika razlika, mada je liga prosirena sa jos 2 tima odnosno 4 utakmice. U prvih par kola ocekujem posebno, ali i tokom cele sezone da ce autsajderi da pobedjuju favorite, tako da ocekujem da ce biti dosta izjednacena sezona. No to cemo videti za nekih mesec dana kada se odigra 10ak kola i vidimo kolike su razlike u kvalitetu.\nDrago mi je da vise nema raspalog Himkija, tu je Uniks, ali oni mi deluju nesto malo vise simpaticni.\nRe: Evroliga - Evrokup - Liga sampiona - Inostrana prvenstva#269506\nBy MileBL - Uto Okt 19, 2021 7:18 pm\n- Uto Okt 19, 2021 7:18 pm #269506\nNikad mi nece biti jasno kako moze jedan od najboljih poteza biti kad neko promasi ili bude izblokiran pa onda neko prikuca i kao to najbolji potez


U trenutku kada u svetu vlada prava pomama za najnovijim modelom mobilnog telefona američke kompanije „Epl” – „ajfonom 7”, britanski stručnjaci su se pozabavili pravom cenom ove skupocene igračke.\nPrema njihovim proračunima novi smartfon sa znakom zagrižene jabuke, model sa ekranom od 4,7 inča i memorijom od 32 gigabajta, košta tačno 225 američkih dolara. U prodavnicama je, podsetimo, za ovaj model neophodno izdvojiti pozamašnih 649 dolara.\nStručnjaci kompanije „HIS market” sabrali su cenu komponenata neophodnih za proizvodnju novog „ajfona”, dodali joj rashode za njegovu proizvodnju, ali ne i troškove rada inženjera angažovanih na njegovoj konstrukciji.\nTakođe, u obzir nije uzeta ni cena pakovanja proizvoda, distribucije istog i sličnih sporednih plaćanja.\nBritanski stručnjaci su utvrdili i da cena proizvodnje novog „ajfona7” ni po čemu ne prevazilazi cenu proizvodnje konkurentskih smartfona južnokorejske kompanije „Samsung”.\nUkratko, uspeh jednog ili drugog odrediće – tržište.\n(S. S., Politika)\n27.09.2016 u 07:29 / Odgovori\nOvaca za šišanje će uvek biti među nama i stajaće u redu za tu uslugu tu ne treba niko da se ćudi


Beogradski festival savremene ruske drame u „Vuku“ – Studio B\nBeogradski festival savremene ruske drame u „Vuku“\nBeogradski festival savremene ruske drame u „Vuku“ Tanjug\nObjavljeno: 09.05.2017. 15:02 Izmenjeno: 09.05.2017. 21:46\nBeogradski festival ruske drame po drugi put se održava u Beogradu u čast jednog od najboljih savremenih ruskih pisaca Nikolaja Koljade, kao druženje teatara i umetnika iz Srbije i Rusije, a u organizaciji Ustanove kulture „Vuk Stefanović Karadžić“.\nDo 11. maja publika će imati priliku da pogleda dve predstave Koljada Teatra iz Jekaterinburga – Šekspirovog „Ričarda Trećeg“ u Koljadinoj režiji, sa kojom su prethodnih dana gostovali u Francuskoj, i „Violina, daire i pegla“ po tekstu i u režiji Koljade.\nU okviru zvaničnog programa festivala, na sceni Beogradskog dramskog pozorišta biće izveden Koljadin komad „Ključevi od Leraha“ u režiji Nataše Radulović, dok će u „Vuku“ biti organizovana javna čitanja novih ruskih drama u prevodu Novice Antića: „Jezero“ Mihaila Durnjekova, „Ptica u džepu“ Žanar Kusainove, „Ruska smrt“ Irine Vaskovske i „Spojleri“ Marije Ognjeve.\nOni će prisustvovati na sceni „Kult“ probi nove predstave „Treznilište“, po Koljadinim tekstovima, u adaptaciji mladih dramaturga Mine Chirić, Galine Maksimović, Nede Gojković i Maše Radić, u režiji Stevana Bodrože, koja se radi u koprodukciji UK „Vuk“, pozorišta iz Kikinde i Užica, Knjaževsko-srpskog teatra iz Kragujevca, Puls teatra iz Lazarevca i Centra za kulturu Obrenovac.\nDirektor UK „Vuk“ Svetislav Bule Goncić je na današnjoj konferenciji za novinare ukazao na značaj ovog festivala za razmenu iskustava, upoznavanje srpske publike sa najnovijim delima savremenih ruskih pisaca i sticanje uvida u rad pozorišta u Rusiji.\nKoljada je izrazio zadovoljstvo što je ove godine festival veći i nadu da će naredne biti još veći i da će u jednom ternutku postati najbitniji festival.\nOn je rekao da je ovoga puta došao sa 30 ljudi i zahvalio Novici Antiću, koga poznaje 20 godina i koji ga svojim prevodima „povezuje sa srpskom publikom“.\n„Pokazaćemo kako u našem pozorištu predstavljamo klasične drame, ali i savremene“, najavio je Koljada, osvrnuvši se i na drame mladih autora koji su bave onim što im najviše nedostaje, a to je ljubav.\nAntić je naglasio da se savremene ruske drame danas dosta prevode, čitaju i igraju širom Evrope i dodao da baš narednih dana u Ateljeu 212 počinju probe komada „Osećaj brade“ Ksenije Dragunske.\nIdeja za nastanak Beogradskog festivala ruske drame potiče od Internacionalnog festivala savremene ruske dramaturgije „Koljada-Plays“, koji već deset godina u Jekaterinburgu okuplja na desetine najboljih predstava rađenih po tekstovima savremenih ruskih dramskih pisaca.


Predsednici tri odbora Skupštine Srbije: Pravosudje je nezavisno - VIRALNE\nHome / POLITIKA / Predsednici tri odbora Skupštine Srbije: Pravosudje je nezavisno\nPredsednici tri skupštinska odbora razgovarali su danas sa sa predstavnikom Venecijanske komisije Džejmsom Hamiltonom o planiranoj izmeni Ustava Srbije u oblasti pravosudja i rekli mu da je pravosudje nezavisno i da zakonodavna i izvršna vlast nemaju uticaj na izbor nosilaca pravosudnih funkcija.\nPredsednik Odbora za pravosudje, državnu upravu i lokalnu samouptavu Petar Petrović je predstavnika Venecijanske komisije obavestio o načelu podele vlasti i naglasio da Skupština nema uticaja na izbor nosilaca pravosudnih funkcija, saopštila je Skupština Srbije.\n„Nema mogućnosti da zakonodavna i izvršna vlast direktno postavljaju nosioce pravosudnih i javno-tužilačkih funkcija, iako je poznato da je to praksa u pojedinim evropskim zemljama“, rekao je Petar Petrović na sastanku.\nPredsednik Odbora za administrativno-budžetska i mandatno-imunitetska pitanja Aleksandar Martinović rekao je u razgovoru da je pravosudje u Srbiji „potpuno nezavisno“ i da sudovi sude na osnovu zakona i Ustava, bez uplitanja drugih grana vlasti na proces donošenja sudskih odluka.\n„Ocene da je pravosudje ispolitizovano i pod apsolutinim uticajem izvršne vlasti, nije tačno i to predstavlja dnevno političku konstrukciju koju nijedan primer u praksi ne može da potkrepi“, smatra Martinović.\nGovoreći o pravcu ustavne reforme pravosudja, kojom se predvidja isključivanje Skupštine iz izbora nosioca pravosudnih funkcija, Martinović je kazao da bi to moglo da ugrozi podelu vlasti na zakonodavnu, izvršnu i sudsku – „koje se medjusobno kontrolišu i nalaze u medjusobnoj ravnoteži“.\n„Ideja da se kao standard, a mi znamo da to nije slučaj u zemljama EU, Srbiji nametne da se iz postupka izbora u potpunosti isključi Narodna skupština, mogla bi da ugrozi odnos snaga tri grane vlasti“, rekao je Martinović.\nPredsednik Odbora za ustavna pitanja i zakonodavstvo Djordje Komlenski takodje je ocenio da nije dobro odvajanje sudske od izvršne i zakonodavne.\nOn je rekao da su korekcije u pravosudnom sistemu potrebne radi modernizacije rada i obavestio predstavnika Venecijanske komisije sa nadležnostima Narodne skupštine i ovog odbora u procesu ustavnih promena, naglasivši da bi promene Ustava u delu o pravosudju morale da dobiju potvrdu na referendumu.\nOn je rekao da se ne sme podleći „paušalnim ocenama ili političkim stavovima koji služe u dnevno političke svrhe“.\nSkupština je saopštila da se predstavnik Venecijanske komisije DŽejms Hamilton posebno zanimao za to kako izvršiti ustavne promene u proceduralnom smislu, i za stavove „relevantnih činilaca“ koji će učestvovati u tome.\nOn je ocenio da Srbiju očekuje ozbiljan posao i posebno kompleksno pitanje odnosa i interakcije različitih grana vlasti.\n„Hamilton je podsetio da Venecijanska komisija pozdravlja raznovrsnu pravnu tradiciju evropskih zemalja, i rekao da neće davati preporuke za jedinstvena rešenja koja bi važila za sve, ali i da je potrebno prihvatiti neka opšta načela i principe“, saopštila je Skupština Srbije.\n← Prethodna vest Janković optužio Vučića da stoji iza napada na njega i njegovu suprugu\nSledeća vest → Srbija 11. decembra otvara dva ili tri nova poglavlja


Policija uoči skupa u Podgorici: Sigurnost građana nije upitna, nemamo saznanja o mogućim incidentima — Radio Velkaton : Radio Velkaton\nNedjelja, 6. Septembra 2020.\n6. Septembra. 2020. Region\nPolicija uoči skupa u Podgorici: Sigurnost građana nije upitna, nemamo saznanja o mogućim incidentima\nUprava policije Crne Gore saopštila je da će preduzeti aktivnosti iz svoje nadležnosti s ciljem očuvanja bezbjednosti građana, kao i da ne raspolaže saznanjima da bi na današnjem javnom okupljanju u Podgorici moglo doći do incidenata ili narušavanja javnog reda i mira.\n“Bezbjednost građana koji budu prisustvovali ovom okupljanju nije upitna, a policija će preduzeti sve neophodne radnje iz svoje nadležnosti kako bi se svaki građanin osjećao sigurno”, navodi se u saopštenju.\nIz Uprave policije poručuju da će obezbijediti stabilan javni red i mir i u skladu sa zakonskim propisima i ovlašćenjima preduzeti mjere i radnje iz svoje nadležnosti s ciljem očuvanja bezbjednosti i sigurnosti svakog građanina.\nSkup počinje u 19 sati na Trgu nezavisnosti.\n18.01.2021 Koronavirus u regionu:U Hrvatskoj preminulo 39, u Srbij...\n16.01.2021 Masakr u Novom Pazaru: Četiri osobe izrešetane, jedna d...


Kako su kazali iz Ministarstva, cilj ove akcije je da inspiriše i podstakne na istrajnost u borbi za zdravu životnu sredinu i lagodniji život budućih generacija\n4354 pregleda\t38 reakcija\t2 komentar(a)\nU okviru programa obilježavanja 30 godina ekološke države, Ministarstvo ekologije, prostornog planiranja i urbanizma će u utorak, 11. maja sa početkom u 9h organizovati akciju čišćenja Skadarskog jezera.\nKako su kazali iz Ministarstva, cilj ove akcije je da inspiriše i podstakne na istrajnost u borbi za zdravu životnu sredinu i lagodniji život budućih generacija.\n"Trenutna kriza izazvana pandemijom virusa Kovid-19 potvrdila je ogroman uticaj ljudskog faktora na životnu sredinu, te je neophodno nastaviti aktivnosti s ciljem obnavljanja zdrave životne sredine, zaštite biodiverziteta, smanjenja otpada, kako bi se smanjio negativan uticaj na zdravlje čovjeka i poboljšao kvalitet života, što je moguće postići jedino usaglašenim naporima i zajedničkom odgovornošću", saopšteno je iz ovog resora.\nBazna lokacija akcije biće Vranjina, a planirano je da akcija traje od 2 do 3 sata.\nAkciji će se pored ministra Ratka Mitrovića, državnih sekretara i kolektiva Ministarstva pridružiti predstavnici Agencije za zaštitu zivotne sredine, JP Nacionalni parkovi, Eko-fonda kao i predstavnici NVO Koalicija 27. Takođe, učestvovaće i predstavnici ambasada i diplomatskog kora u Crnoj Gori.\nMinistarstvo ekologije, prostornog planiranja i urbanizmaSkadarsko jezeroRatko MitrovićAgencije za zaštitu životne sredineJP Nacionalni parkoviEko fondNVO Koalicija 27


NASTAVAK REDOVNE OBUKE UKRAJINACA: Američka komanda u Evropi ne planira da pojača trening | Novosti.RS\n-USEUCOM ne zna da ima nekih molbi iz Ukrajine o dodatnoj obuci sa naše strane. Mi redovno vršimo obuku vojske Ukrajine- saopštila je agenciji major Monika Komo.\nPredstavnica američke vojske je dodala da u okviru jačanja saradnje USEUCOM redovno, tokom cele godine, vrši obuku zajedno sa saveznicima i partnerima SAD.\n-Jedan primer – predstojeće godišnje velike multinacionalne zajedničke vojne vežbe „Zaštitnik Evrope 21“, na čelu sa Kopnenim snagama SAD u Evropi i Africi- dodala je Komo.\nRanije je na konferenciji za štampu premijer Ukrajine Denis Šmigalj saopštio da Kijev traži od SAD da proširi program obuke ukrajinskih vojnika.\nSAD Ukrajina SAD i Rusija vojna pomoć SAD - NATO


Izrael i Maroko se dogovorili o otvaranju kancelarija za vezu (VIDE)\nBeta 23. decembra 2020. 09:45\nZajednička izraelsko-američka delegacija koja se sastala u Maroku sa visokim marokanskim zvaničnicima, uključujući kralja Mohameda Šestog, najavila je da će se uskoro otvoriti diplomatske misije u Rabatu i Tel Avivu, javljaju danas izraelski mediji.\nDelegacija na čelu sa Džaredom Kušnerom, visokim savetnikom i zetom predsednika SAD Donalda Trampa i izraelskim savetnikom za bezbednost Meirom Ben Šabatom otputovala je u utorak prvim komercijalnim avionom iz Izraela u Maroko, posle dogovora normalizaciji odnosa dve zemlje 10. decembra.\nMinistar spoljnih poslova Maroka Naser Burita, Kušner i Ben Šabat objavili su sinoć zajedničko saopštenje koje uključuje obavezu o „obnavljanju punih zvaničnih kontakata izmedju izraelskih i marokanskih kolega“ do kraja ovog meseca.\nIzraelski mediji navode da su SAD, koje su posredovale dogovoru o obnovi odnosa izmedju Maroka i Izraela, očekivale da će se uspostaviti puni diplomatski odnosi ali će za sada te veze ostati na nešto nižem nivou i umesto ambasada otvoriće se kancelarije za vezu.\nMaroko je već imao takvu kancelariju u Tel Avivu, ali je ona zatvorena 2000. godine, kada je počeo drugi palestinski ustanak, intifada, protiv izraelske okupacije.\nPre Maroka sporazume o normalizaciji odnosa s Izraelom postigli su Ujedinjeni Arapski Emirati i Bahren, a Sudan je najavio da će ići tim putem iako zvanični sporazum nije potpisan.\nU zamenu za to predsednik SAD je ispunio decenijski cilj Maroka podržavši marokanski suverenitet nad spornom Zapadnom Saharom što je izazvalo gnev Fronta Polisario koji ima podršku Alžira, zalaže se za nezavisnost i kontroliše petinu teritorije koja je nekada bila španska kolonija.\nKušner je najavio da SAD planiraju da otvore konzulat u gradu Dakhla u Zapadnoj Sahari.\nUz plan o otvaranju kancelarija za vezu Izrael i Maroko su potpisali četiri memoranduma o razumevanju u oblasti civilne avijacije, istraživanju vodnih resursa, finansijama i bezviznom režimu za diplomate.\nSAD i Maroko su takodje potpisali memorandum o razumevanju na osnovu kojeg je Vašington obećao da investira čak četiri milijarde dolara u tu zemlju.\nKušner je pohvalio nastojanja Maroka i Izraela da normalizuju odnose rekavši da su ogromni koraci učinjeni takvim bilateralnim sporazumima i da se očekuje da će ih biti još u narednim danima.\nBen Šabat sin Jevreja rodjenih u Maroku rekao je najpre na arapskom i potom na hebrejskom da normalizacija veza s Rabatom ima mnogo više od diplomatske i ekonomske vrednosti za stotine hiljda Izraelaca poreklom iz te zemlje.


KCI na Šestom međunarodnom podgoričkom sajmu knjiga - Kulturni centar I.R. Irana za Srbiju i Crnu Goru\nKulturni centar I.R. Irana se sa svojim izdavaštvom na srpskom jeziku na raznovrsnee teme iz oblasti kulture, istorije i civilizacije Irana, i ove godine kao i prethodnih pet predstavio crnogorskoj čitalačkoj publici na Šestom međunarodnom podgoričkom sajmu knjiga. Kulturni centar Irana se ove godine pojavio sa osam najnovijih izdanja iranskih savremenih i klasičnih pesnika i književnika ("Rubaije" Omara Hajama, Sadijev "Bustan", "Dobre priče za dobru decu", "Priče iz iranskih krajeva", "Hasanove priče", "Parvin Etesami, zvezda poetskog neba persijske književnosti", "Istinite priče", "Plavo, ali boje sumraka"), kao i sa brojnim ranijim izdanjima, kaligrafskim umetničkim delima i rukotvorinama.\nZahvaljujući obilju štampanih, multimedijalnih i video izdanja, umetničkih predmeta, rukotvorina, kao i tradicionalnoj muzici koju su posetioci mogli slušati dok razgledaju knjige, štand Kulturnog centra Irana bio je jedan od najposećenijih na Sajmu.\nTokom trajanja Sajma, predstavnik Kulturnog centra Irana je u razgovoru sa premijerom Crne Gore Igorom Lukšićem, istakao da cilj učešća Kulturnog centra Irana na podgoričkom Sajmu ni u kom slučaju nije ostvarenje materijalne dobiti, već promovisanje iranske kulture na prostorima Crne Gore i to onako kako jeste u realnosti a ne kako zapadni mediji propagiraju, kao i približavanje dva naroda.


Marko Stanojević - Svitanje melanholije - Konkursi regiona\nMarko Stanojević – Svitanje melanholije\nMarko Stanojević nove knjige Presing izdavaštvo Srbija\nby KR 03/12/2017 132\nU prodaji je nova poetska zbirka Marka Stanojevića – Svitanje melanholje.\nIz recenzije Milijana Despotovića:\nPesnik Marko Stanojević je izvan teskobe, reklo bi se, želeo da pesnički objasni proces „svitanja melanholije“. Njegov metod pristupa je psihološko–filozofska čudesnost oslonjena na estetsku neobičnost … On se pesniku kao biću specifičnog intelektualnog ophođenja obraća kao prvosvešteniku, nekom koji „proživljava sva osećanja / tuđa i svoja“. Ovo je poezija pozitivne melanholije jer, pesnik ne trpi nakaradni svet koji ne ume da popravi sebe a stalno bi popravljao svog stvoritelja, prirodu. Ovo je poezija subjektivnosti koja ima cilj da se vrati „na dužnost admirala / koji plovi beskrajnim okeanom života“.\nJovan 04/12/2017 at 23:39\nKorice su baš upečatljive.


Poljoprivrednici iz BiH ne mogu na hrvatsko tržište - Bizlife.rs\nPoljoprivrednici iz BiH ne mogu na hrvatsko tržište\n20:56 Banjaluka, 14/01/2012\nPoljoprivrednici iz BiH od 1. januara na hrvatsko tržište ne mogu da plasiraju svoje proizvode bez međunarodno priznatog sertifikata, zbog čega bi mogli da ostanu bez ukupne zarade od 5,5 miliona KM.\nIako će Hrvatska tek za godinu dana postati punopravni član EU, njeno ministarstvo poljoprivrede dostavilo je 27. decembra Spoljnotrgovinskoj komori BiH obaveštenje da će već od početka godine početi da proverava usklađenost uvezenog voća i povrća sa standardima EU.\nPredsednik Udruženja poljoprivrednika Semberije Ljubo Maletić rekao je za „Pres RS“ da će ove godine najmanje 95 odsto poljoprivrednika odustati od izvoza voća i povrća na hrvatsko tržište.\n„Problem je što poljoprivrednik u Republici Srpskoj u proseku ima 2,5 hektara zemlje, što je zaista mizerno za ulazak u Evropu. Uvoznici iz Hrvatske i EU žele da se snabdevaju na jednom mestu, što im mi ne možemo ponuditi jer imamo usitnjene posede i malu proizvodnju“, rekao je Maletić.\nU Spoljnotrgovinskoj komori BiH ističu da ozbiljni proizvođači i izvoznici već imaju neophodne sertifikate, jer su i ranije izvozili u EU, dok u Ministarstvu spoljne trgovine i ekonomskih odnosa BiH kažu da su pre godinu i po dana izradili Mapu puta za izvoz poljoprivrednih i prerađenih poljoprivrednih proizvoda u EU.\nPomoćnik ministra poljoprivrede, vodoprivrede i šumarstva Republike Srpske Vid Kopanja istakao je da se zbog političke situacije u BiH usklađivanje sa standardima EU odvija usporeno.


25 godina od smrti Semjuela Beketa: Briljantni um za kog je svet bio apsurdno mesto\nČetvrt veka je prošlo\nPoslednje dane života je zbog svojih uverenja proveo potpuno sam, a danas popularni komad "Čekajući Godoa" svojevremeno nijedno pozorište nije želelo da prihvati\nVesti 22.12.2014. - 14:20h\nDramaturg Semjuel Beket, radikalni pesimista opsednut tišinom, čije je delo jedinstveno u 20. veku, umro je na današnji dan 1989. godine u Parizu.\nAutor čuvenog pozorišnog komada "Čekajući Godoa" i dobitnik Nobelove nagrade za književnost 1969. i dalje "živi" zahvaljujući svom pozorištu, u isto vreme tragičnom i komičnom, koje izražava nemoć i beznadežnost ljudskog roda.\nProšlo je godinu dana od smrti legendarne Ružice Sokić - Kako je obeležena prva godišnjica, saznajte OVDE.\nBeket je stvorio jedno sasvim novo dramsko delo koje je od ovog Irca, školovanog u najboljim protestantskim koledžima, načinilo velikog francuskog književnika. U njegovim delima dominira raspad građanskog društva i beznadežna situacija neobičnih bića sa kraja sveta i vremena, što je trebalo da simbolizuje sveopšti apsurd.\nRođen je 13. aprila 1906. godine u Foksroku, bogatom predgrađu Dablina. Kao briljantan student, Beket je bio predodređen da postane profesor, ali ga je osećaj za apsurdnost sveta, a pre svega za apsurdnost jezika, učinio čovekom koji živi "po strani".\nU početku je pisao pesme na engleskom jeziku, a 1937. svoj prvi roman "Marfi", koji su odbila 42 izdavača. Po izbijanju rata, priključuje se francuskom pokretu otpora.\nNi njegov sledeći roman "Vat" pisan takođe na engleskom jeziku, ne nalazi izdavača. Tada se odvaja od maternjeg jezika i počinje da piše na francuskom, osobenim, minimalističkim izrazom, koji će sam okarakterisati kao stil "bez stila".\nMonolog postaje glavna forma njegovog dela, a krajem četrdesetih godina piše trilogiju "Maloa", "Malone umire" i "Neimenljivi". Uspeh postiže 1953. godine, posle susreta sa rediteljem Rožeom Blenom, koji je postavio njegov kultni komad "Čekajući Godoa". Taj komad su pre toga odbili svi pozorišni direktori u Parizu.\nPoslednjih godina života Beket je živeo u potpunoj osami, međutim danas je jedan od najprevođenijih francuskih pisaca u svetu, ali i dramaturg čija su dela predmet najvećeg broja komentara.\nSemjuel BeketGodišnjica smrtiPisacDramaturg\nUkida se još jedna mera: Od sutra ulazak u Srbiju bez testa i izolacije\nKad žena bira muža: 3 presudna pravila na koja morate da obratite pažnju!


IslamBosna » Zabrinuti smo zbog mogućnosti da negatori genocida upravljaju Srebrenicom\nZabrinuti smo zbog mogućnosti da negatori genocida upravljaju Srebrenicom\n– Zabrinuti zbog mogućnosti da negatori genocida dobiju priliku da upravljaju Opštinom Srebrenica, preživjeli genocida su u okviru građanske akcije osigurali podršku nezavisnom i nestranačkom kandidatu partija koje ne poriču genocid i osigurali registraciju potrebnog broja birača da spriječe takav, najcrnji scenarij. Imao sam privilegiju i čast da dobijem njihovu podršku i povjerenje i na proteklim izborima budem kandidat svih građana Srebrenice koji ne poriču genocid, naveo je, dodajući kako su, nakon što su glasovi prebrojani, utvrđeni rezultati su jasni i njegova pobjeda uvjerljiva.\nOd tog trenutka, međutim, započinje kampanja retroaktivnog obespravljivanja preživjelih žrtava genocida, prognanika, interno raseljenih, izbjeglica i povratnika, u koju su, “na našu zajedničku žalost uključeni i neki članovi Centralne izborne komisije BiH”.\n– Već više od mjesec dana od izbora, Centralna izborna komisija (CIK), prije svega predsjednik Branko Petrić, opstruira potvrđivanje utvrđenih rezultata dajući sebi nadležnosti kojih nema, naime da utvrđuje namjeru birača da žive tamo gdje se nalaze na biračkom spisku – ni u skladu sa Ustavom BiH niti u skladu sa Izbornim zakonom BiH, niti Zakonom o prebivalištu CIK podriva na zakonitim izborima i legitimno izraženu volju građana Srebrenice sa posljedicama koje prijete da budu nesagledive, upozorio je Duraković.\n– Uvjeravam vas da ćemo se mi preživjeli genocida, na isti način na koji smo zakonito i demokratski spriječili negatore genocida da upravljaju Srebrenicom, uprotstaviti daljnjem negiranju naše, na zakonitim izborima legitimno iskazane volje. Ovakvo ponašanje CIK-a i MUP-a RS za rezultat ima i podrivanje sigurnosne situacije na području ne samo opštine i cijele regije Srebrenice i mi kao poreski obveznici Republike Srpske ne možemo i nećemo prihvatiti činjenicu da organ koji mi plaćamo vodi kampanju protiv nas samo zato sto smo nesrbi, naveo je Duraković u pismu visokom predstavniku Valentinu Inzku.


CRNI PETAK: Evo u kojim prodavnicama Novosađane očekuju velika sniženja | (Vesti - 26.11.2020) Novi Sad\n26.11.2020 u 10:29h\nIzvor: mojnovisad.com / / Autor: Ljiljana Natošević Milovanović Fotografija: ilustracija/freepik.com\nCRNI PETAK: Evo u kojim prodavnicama Novosađane očekuju velika sniženja\nBlack Friday iliti Crni petak, praznik svih kupoholičara, obeležava se 27. novembra, pa shodno tome mnoge novosadske radnje prirediće popuste na robu kako to tradicionalno praksa i nalaže.\nIpak, zbog epidemije korona virusa ova godina će se razlikovati po mnogo čemu, pa tako i po Crnom petku. Naime, kako se u prodavnicama ne bi stvarale gužve, većina kompanija odlučila je da, pored tradicionalne, uvede i onlajn prodaju.\nVećina marketa je već startovala s akcijama i sniženjima koja će trajati nekoliko dana, a mnogi su i uskladili radno vreme shodno novim merama, te će tržni centri raditi do 18 sati.\nZbog toga šoping molovi uveliko najavljuju sniženja i razne akcije povodom Crnog petka, te na linkovima možete da otkrijete detalje.\nU "Promenadi" će tradicionalno sve brendirane radnje imati popust od 30 do 70 odsto, te će Novosađani koji budu želeli da se ponove krpicama moći da ih kupe po znatno nižim cenama.\nNa opštu radost naših sugrađana, i najpopularniji brendovi koji su smešteni u ovom tržnom centru obeležiće Crni petak, i to uz veoma povoljne cene. Zato će tinejdžerke, ali i sve žene koje su mlade duhom, pohrliti u "Stradivarius", jer kako iz ove kompanije najavljuju, akcija će se odnositi i na ovogodišnje kolekcije. I drugi brendovi ove španske kompanije – "Zara", "Pull&Bear" i "Bershka" – reklamiraju sniženja, s tim da će s popustima startovati dan ranije.\nI u "BIG-u" pripremaju razna iznenađenja za Novosađane, a ljubitelji brenda "Terranova" moći će da pazare garderobu i do 70 odsto jeftinije. Pojedini artikli će stajati svega 850 dinara.\nU TC "Bazar" zaljubljenici u kozmetiku moći se da uživaju u kupovini u parfimeriji "Sephora", pošto će svi parfemi biti na akciji od 25 odsto, dok se 30 odsto popusta ostvaruje na maske i tonike za čišćenje lica, kao i na odabrane palete. Takođe, popust od 30 odsto moguće je ostvariti i na Sephora Collection, uključujući i novogodišnje proizvode. Ponuda važi od 27. do 29. novembra.\nLepe vesti imamo i za gejmere, jer je i "Game centar" je najavio popuste za ovu godinu a u okviru "Black Fridaya" na akciji će biti nove igrice i gejming oprema. Fanovi video igara popuste mogu da prate na ovom linku.\nIz "Merkatora" najavljuju da će se i u radnjama koje se nalaze pod njihovim krovom mnoge stvari naći na popustu.\nUkoliko vam treba nešto od sportske opreme, sada je idealna prilika da pazarite u specijalizovanim radnjama.\n"Planeta Sport" je najavila akcije za Crni petak, a ove godine proizvodi su podeljeni u tri kategorije – za muškarce, žene i decu. Oni već imaju popuste, ali se očekuje da će najveći upravo biti u petak.\nI prodavnica sportske opreme "Intersport" najavljuje akcije za Crni petak 2020.\n"Mesec Black Friday" podrazumeva sniženje od 30 posto na tekstil i obuću i 20 posto na opremu za zimske sportove. Black Friday proizvode na akciji možete da vidite na ovom linku.\nUkoliko vam ne treba garderoba, ali želite da kupite belu tehniku, kao i ostale elektroparate, idealna je prilika da poručite onlajn ili da već sada skoknete do prodavnice.\nSada već tradicionalno, "Tehnomanija" je pripremila mnoštvo sniženja, a kako navode, Crni petak će se donekle razlikovati od dosadašnjih. Fokusirali su se na onlajn prodaju, kao i na novu uslugu Click and collect – Kupi onlajn, preuzmi u radnji – u odabranim radnjama.\nZa tradicionaliste, koji ipak žele da prošetaju do prodavnice, obezbeđene su besplatne maske, kao i duže trajanje akcija, što znači da popusti neće biti samo na dan Crnog petka.\n"Gorenje" uveliko najavljuje Black November, gde možete da kupite belu tehniku i ostale male kućne aparate po veoma povoljnim cenama.\nPrimera radi, kombinovani frižider čija je redovna cena 60.000 dinara, sada staje 40.000, dok ugradna rerna koja je 51.000 dinara može biti vaša po ceni od 36.000 dinara. Ukoliko vam treba veš mašina ili neki drugi aparat, sniženje na ove artikle je do 35 odsto, a isto se odnosi i na male kućne aparate.\nI u "Gigatronovim" radnjama će biti nekoliko različitih akcija tokom novembra koje će trajati po nekoliko dana. Na ovom linku možete da pratite aktuelne akcije i popuste.\nU "Win Win" marketima Black Friday trajaće 5 dana, a razlog tome je izbegavanje velikog broja ljudi na manjem prostoru. Sniženje pojedinih artikala startuje 25. i traje do 29. novembra. Za kupce koji reše da kupe belu tehniku prirediće i specijalne pogodnosti.\nPosteljina i dušeci\nTop Shop uveliko najavljuje akcije i imaju popuste do 70 posto. U velikoj Top Shop prodavnici na Novom Naselju možete isprobati dušeke najpopularnijeg brenda iz kategorije dušeka – Dormeo, pogledati veliku ponudu Delimano posuđa, testirati kućne aparate iz porodice Rovus i odabrati vaš omiljeni par Walkmaxx obuće.\nTradicionalno će akcije biti i u radnjama "JYSK", gde već godinama imaju popuste za Crni petak. U ovim prodavnicama Black Friday traje od četvrtka, 26. novembra, do nedelje, 29. novembra. Na njihovom sajtu možete da se prijavite za newsletter i pratite sve akcije, kao i odbrojavanje do početka popusta.\nU "Vitapur" prodavnicama, gde takođe možete da kupujete kvalitetne jastuke i dušeke od pur pene, ali i posuđe, očekuju vas popusti i do 75 odsto. Ukoliko ne želite da idete u prodavnicu, možete da poručite i preko njihovog sajta.\nNovosađani koji su u potrazi za novim nameštajem, mogu da iskoriste specijalnu ponudu u prodavnici "Forma ideale", jer je kod njih nameštaj na sniženju i do 50 odsto. I "Lesnina" je rešila da obraduje naše sugrađane, a o njihovim popustima pogledajte ovde.\nUkoliko imate decu, idealna je prilika da ih obradujete novom igračkom, te od 29. novembra do 1. decembra u svim "Dexy Co Kids" prodavnicama i onlajn na www.dexy.co.rs biće odobrene akcije na određene artikle.\nKao napominju, akcija se ne odnosi za artikle koji su već na sniženju, kao i na dečje knjige iz kolekcije "Petominutne priče".\nUkoliko se spremate za prinovu ili je beba tek stigla u vašu porodicu, idealna je prilika da se ponovite u prodavnicama "Aksa". Oni su takođe organizovali onlajn prodaju, a ako posetite njihov sajt čekaju vas velika iznenađenja. Primera radi, ukoliko rešite da kupite kolica za bebu možete da uštedite čak 25.000 dinara.\nZa Novosađane koji vole da čitaju idealna je prilika da posete neke od knjižara, a povodom praznika šopingholičara, Black Friday je rezerviran za popuste i u knjižarama "Vulkan". U petak će imati popust od 20 odsto na čitav astortiman, s tim da se članski popust sa Vulkan klub karticom ne sabira.\nKako navode, radno vreme knjižara u tržnim centrima biće usklađeno sa radnim vremenom centra u kom se nalaze.\nOd 29. novembra do 1. decembra "Delfi" knjižare će imati popuste na Crni petak, a u okviru toga predviđeno je sniženje celokupnog gift programa i stranih naslova od 20 odsto. Akcija će se održati ne samo u svim "Delfi" knjižarama, već i na sajtu www.delfi.rs\nNovosađani koji imaju kućne ljubimce mogu da pazare u prodavnici "Pet centar" jer su i tamo pojedini artikli na sniženju.\n27.11.2020. - FOTO PRIČA: Crni korona petak u Novom Sadu\n25.11.2020. - TOP SHOP CRNI PETAK: Najniže cene u godini – još do kraja novembra\n20.11.2020. - TOP SHOP AKCIJA: Crni petak donosi uštedu i do 70% (FOTO)\nPovezane teme bela tehnika black friday crni petak garderoba igračke knjige popusti novi sad radno vreme prodavnica sniženja novi sad


DRAMA NA BRANKOVOM MOSTU: Muškarac (45) hteo da izvrši SAMOUBISTVO, okupljeni ljudi ga molili da odustane - mediji.net\nDRAMA NA BRANKOVOM MOSTU: Muškarac (45) hteo da izvrši SAMOUBISTVO, okupljeni ljudi ga molili da odustane\nMuškarac Zoran K. pokušao da sa sredine mosta skoči u reku Savu\nKako se saznaje, muškarac Zoran K. pokušao je da oko 14h izvrši samoubistvo na Brankovom mostu.\nNaime, on je pokušao da sa sredine mosta skoči u reku Savu. Ali srećom, tada su se na Brankovom mostu zatekli brojni građani i sprečili ga u njegovoj kobnoj nameri.\nZoran je odmah prevezen u kliniku "Laza Lazarević", gde se provera njegovo psihičko stanje i pruža mu se sva neophodna medicinska pomoć.\nbrankov mostPročitajte još na ovu temu\nEkonomski ministri bez iskustva i bez političke moći\nOd nove vlade, posebno njenog ekonomskog dela, ne očekuje se previše, tim pre što joj je mandat ograničen i neće biti prostora za povlačenje iole značajnijih poteza, smatra većina sagovornika Danasa iz reda privrednika, ekonomista i sindikalnih predstavnika.\nPreko 2.500 pregleda u kovid ambulantama za 24 sata u Beogradu: Epidemijska situacija se pogoršava, najavljuju se nove mere\nU kovid ambulantama domova zdravlja u Beogradu za 24 sata bilo je 2.553 pregleda, kažu za Tanjug u Minisatrstvu zdravlja, preneo je RTS.Povećava se broj prvih pregleda. Od ukupnog broja pregleda oko 60 odsto su bili prvi pregledi - 1.556.U dve kovid ambulante koje rade i tokom noći - na Paliluli u...\nSPC danas praznuje dan Prepodobne mati Paraskeve - Svete Petke, zaštitnice žena, svetiteljke koja je pomagala bolesne i siromašne


Ljupko Petrović veruje u snagu mladog i perspektivnog tima Crvene zvezde\nNeka strahuju "mladi dečaci"\nOdradili su sinoć fudbaleri Crvene zvezde poslednji trening, večerali i zatim se povukli u svečanu tišinu klupskog motela na Autokomandi, gde su u torbe spakovali opremu, snove i ambicije i jutros odleteli za Cirih.\nSutrašnji megdan sa švajcarskim Jang bojsom u okviru drugog kola kvalifikacija za plasman u Ligu šampiona (20.15 TV RTS), predstavlja veliki ispit za mladu i talentovanu generaciju našeg najtrofejnijeg kluba kojoj svi proriču blistavu budućnost.\nMeđutim, predstave i rezultati koje su Dišljenković i družina ostvarili tokom pripremnog perioda, govore da učenici Ljupka Petrovića nemaju previše strpljenja, jer fudbalsku slavu žele "sad i odmah". Zato u gotovo svakom razgovoru o predstojećoj švajcarskoj misiji, najavljuju ishod koji će garantovati sasvim spokojan revanš na "Marakani", na kojoj kolena zaklecaju i mnogo zvučnijim imenima od jednog Stefana Šapuize...\nOzbiljan klub iz ozbiljne lige\n- Ono što je na početku priprema delovalo tako daleko, sada je tu, ispred nas. Od prvog treninga imali smo samo jedan cilj: da se što bolje spremimo i na pravi način suprotstavimo, ispostaviće se, švajcarskom predstavniku. Kada podvučem crtu na urađeno, mogu da kažem da sam veoma zadovoljan, uz napomenu da bismo bili još jači da sam od prvog okupljanja na raspolaganju imao sve igrače i da smo imali još 10 dana za rad - obratio se Ljupko Petrović, šef struke Crvene zvezde, brojnim predstavnicima "sedme sile".\nU konkurenciji i Dragan Bogavac\nLjupko Petrović je u Švajcarsku poveo 20 igrača:\nGolmani: Dišljenković i Ranđelović. Bekovi: M. Dudić, Đorđević, Biševac, Luković, Šarac, Miladinović, Popov. Vezni: Perović, Krivokapić, Milovanović, Basta, Janković, Tintor, Stančić. Napadači: Žigić, Pantelić, Bogavac, Stojanović.\nNa jučerašnjoj konferenciji za štampu Zoran Avramović, direktor marketinga crveno-belih, predstavio je golmana Vladimira Dišljenkovića kao novog kapitena našeg osvajača duple krune.\n- Laganih protivnika više nema. Čelnici Jang bojsa u poslednje vreme dosta su uložili u klub i zato dosta i očekuju od ovog iskusnog tima. Tokom pripremnog perioda dosta smo pokazali i ukoliko svako od nas odigra onako kako najbolje zna, naš domaćin neće imati šansi.\nAnaliza poslednjih mečeva švajcarskog predstavnika pokazala je da su prekidi glavno oružje Šapuize i drugova.\n- Uveren sam da nećemo primiti gol ukoliko budemo dobro odradili posao prilikom prekida. Šapuizu sam gledao još kao klinac, od njega možete što-šta da očekujete i stoga ga moramo sve vreme budno čuvati - naglasio je Vladimir Dišljenković.\nO snazi i mogućnostima ekipe Jang bojsa, trener koji je 1991. godine na "Marakanu" doneo pehar evropskog šampiona, priča biranim rečima.\n- Dobili smo najjačeg od svih mogućih protivnika i zato ništa nismo prepustili slučaju. Pratili smo na licu mesta njihov učinak kako na prijateljskim, tako i na prvenstvenim utakmicama. Radi se o vrlo ozbiljnom timu koji je u još ozbiljnijoj ligi osvojio drugo mesto i taj podatak dovoljno govori o svemu. Ulazimo u meč sa velikom dozom optimizma, ali to nikako ne znači da ćemo na bilo koji način potceniti našeg suparnika. Za tako nešto ne postoji ni milimetar prostora.\nMomci bez kompleksa\nIz svake reči iskusnog stručnjaka provejava ogromna vera u potencijal crveno-belog tima i njegovih pojedinaca. Ipak, na pitanje da li postoji nešto čega se pribojava, posle kratke stanke, iskreno odgovara:\n- Sve su to mladi igrači koji nemaju nikakve komplekse, o čemu najbolje govore naše igre i rezultati zabeleženi na pripremama u Nemačkoj. Kako se bliži početak duela počinjem da strahujem da li će podleći pritisku, odnosno bremenu odgovornosti koje se navalilo na njihova pleća. Strah nikad i nikome nije doneo ništa dobro i ukoliko im pođe za rukom da ga pobede, ako odigraju onako kako objektivno mogu, onda neće biti nikakvih problema.\nVećih nedoumica oko startnog tima, Ljupko Petrović nema, za razliku od modela igre koji će primeniti na travi stadiona "Hardtrum".\n- Dileme uvek postoje i dobro je kada ih ima, jer to znači da je konkurencija jaka i da imam mogućnost izbora i kada su u pitanju pojedinci i kada je u pitanju taktika. Uigravali smo nekoliko varijanti, čak i onu sa igračem manje i u svim smo funkcionisali sasvim dobro. Videćemo koja je najprikladnija - zaključio je Ljupko Petrović.\nNema kraja peripetijama naše košarkaške reprezentacije u Španiji\nRazočarani selektor Argentine odredio konačan spisak za OI\nEP za mlade u Brnu\nFudbaleri OFK Beograda žive za sutrašnji spektakl sa Atletikom\nFudbalski klub iz Jajinaca šalje kadete na turnir u Debrecin\nPobedom na "Tur de Fransu", Lens Armstrong ušao u legendu\nDženson Baton ljut posle trke za VN Nemačke\nBrazil osvojio prvenstvo Južne Amerike\nBogdanović sutra dobija klub


Tramp obećao smanjenje poreza i regulativa\nPredsednik SAD Donald Tramp obećao je danas poslovnim liderima da će značajno umanjiti poreze i smanjiti regulative za 75 odsto.\nOn je na sastanku sa 12 direktora velikih kompanija upozorio da će uvesti graničnu carinu za proizvode onih firmi koje izmeštaju radna mesta izvan SAD.\n- Značajno ćemo smanjiti poreze za srednju klasu i kompanije. Još veća stvar je što ćemo u velikoj meri smanjiti regulative. Razmišnjamo da smanjimo regulative za 75 odsto, možda i više - rekao je Tramp, a prenosi AFP.\nVikiliks: Tramp je prekršio obećanje, objavićemo njegov poreski izveštaj\n"Blumberg": Tramp danas povlači SAD iz TPP-a\nSastanku su prisustvovali drektori "Forda" Mark Filds, "Lokid Martina" Merilin Hjuson, potom Aleks Gorski iz "Džonson end Džonsona", direktor "Dela" Majkl Del, kao i šef "Spejs eksa" Ilon Mask.\nTUŽBA PROTIV TRAMPA Koalicija 13 država hoće da blokira “neameričku” regulativu o imigrantima\nTRAMP SE SPREMA ZA NOVI TRGOVINSKI RAT Ovog puta na meti ova EVROPSKA SILA\nCiprasova opozicija: Kada dođemo na vlast, smanjićemo poreze da bi privreda MOGLA DA DIŠE


Sindikati: Jedino radnici ništa nisu dobili u ekonomskoj politici i budžetu – mojKontakt portal – Radio Televizija Kontakt\nMirni protest četiri granska sindikata\nSindikati: Jedino radnici ništa nisu dobili u ekonomskoj politici i budžetu\nPredsjednica Saveza sindikata RS-a Ranka Mišić je, u obraćanju parlamentu RS-a, tokom rasprave o Prijedlogu ekonomske politike RS-a za narednu godinu, istakla da će sindikalci uputi zahtjev za povećanje najniže plate u RS.\n– U realnom sektoru plata se svela na 370 KM i to već nekoliko godina, a od tog iznosa se ne može živjeti. Svi su nešto dobili u ovoj ekonomskoj politici i budžetu RS, osim radnika; navela je Mišić i dodala da nije dobro suprostavljati radnike kada su u pitanju plate, te ih nazivati “neradnicima”, već im se moraju zadržati sva stečena prava.\nUkazala je i na veliku nezaposlenost u RS-u, čija je stopa 39,3 posto, a da se procjenjuje da između 60.000 do 80.000 radi „nacrno“, dok je prosječna plata svakog mjeseca sve manja, a troškovi života više od duplo veći od te zarade.\nNi predsjednik Konfederacije sindikata RS-a Obrad Belenzada nije ubijeđen da će najavljene mjere Vlade RS-a dovesti do većeg rasterećenja privrede.\n– Nije rasterećenje privrede samo 200 KM neoporezivnog dijela ličnog dohotka – rekao je Belenzada podsjetivši i da su radnici u privredi najugroženija kategorija stanovništva, a da je zadnji put cijena rada u privredi povećana još 2006., dok su istovremeno rasli troškovi života.\nI to, kaže, nije dobro, jer ima i onih koji nisu primili i do 30 plata, a i kada ih prime one su minimalne.\n– Ti radnici, koji treba da pokreću RS, su ugroženi – naglasio je Belenzada i naveo da mali broj radnika u privredi ne mogu „nositi“ razvoj RS-a.\nUkazao je takođe i na smanjen broj preduzeća koja rade u RS-u, te pozvao Vladu RS-a da radi na rješavanju ovih problema.\nPredsjednik Privrede komore RS-a Borko Đurić ističe da su sugestije privrednika uvažene, jer prvi put nisu predložena nova opterećenja realnog sektora, već se nekim mjerama predviđa i rasterećenje tog sektora.\nĐurić kaže da su zacrtani ciljevi ekonomske politike prihvatljivi, jer se u prvi plan stavlja povećanje privredne aktivnosti i rast zaposlenosti, te povećanje konkurenosti i smanjenje nelikvidnosti realnog sektora, ali je i pozvao Vladu da predloži mjere izlaza iz krize domaće privrede, jer će u suprotnom ona postati trajna kategorija.\nIpak, ukazao je na nepovoljnu strukturu BDP-a, jer u njemu najveći udio ima trgovina, a tek na četvrtom mjestu je prerađivačka industrija, a ukazao je i na visoku nezaposlenost i potrebu da se stvore uslovi za nove projekte i privlaćenje domaćih i stranih investitora te ukidanje administrativnih barijera.\nU Skupštini RS-a samo su poslanici vladajuće većine, jer je opozicija i danas napustila sjednicu parlamenta nezadovoljna jer se o ovom važnom dokumentu raspravlja bez direktnog televizijskog prijenosa i nakon što je usvojen budžet prije rasprave o ekonomskoj politici.\nNataša Bekvalac na pragu anoreksije!\nZajednica srpskih opština garant jedinstva Srba


S NAJVIŠEG NIVOA PROTIV DODIKOVIH LAŽI: Palmer se susreo s Crnadkom i odbacio navode o miješanju SAD-a u bh. izbore | Slobodna Bosna\nS NAJVIŠEG NIVOA PROTIV DODIKOVIH LAŽI: Palmer se susreo s Crnadkom i odbacio navode o miješanju SAD-a u bh. izbore\nMinistar vanjskih poslova BiH Igor Crnadak susreo se u New Yorku sa zamjenikom pomoćnika američkog državnog sekretara Matthewom Palmerom i učestvovao na sastanku ministara vanjskih poslova Centralnoevropske inicijative (CEI).\n27. Sep. 2018 27. Sep. 2018\nCrnadak i zvaničnik State Departmenta razgovarali su o aktuelnoj političkoj situaciji u BiH i regionu, nastavku saradnje BiH i SAD-a, kao i o predstojećim Općim izborima u BiH.\nMinistar Crnadak je izrazio nadu da će preostali dio kampanje, kao i sam dan izbora proteći u mirnoj i demokratskoj atmosferi, što bi omogućilo veliku izlaznost, fer izbore i efikasno formiranje vlasti u Republici Srpskoj, Federaciji BiH i na nivou BiH.\nZamjenik pomoćnika državnog sekretara SAD-a Palmer također je istakao značaj regularno i demokratski provedenih izbora, te odbacio navode iz pojedinih medija o miješanju SAD-a i njihove Ambasade u Sarajevu u izborni proces u BiH.\nTokom razgovora, on je naglasio da sankcije koje je američka administracija uvela funkcioneru SNSD-a Nikoli Špiriću nemaju veze sa njegovim političkim stavovima, nego isključivo sa ekstremnom političkom korupcijom u koju je bio uključen kao nosilac visokih javnih funkcija.\nNa kraju razgovora, ministar i njegov sagovornik saglasili su se da je neophodno da se u BiH odmah nakon izbora nastavi sa reformama, posebno u oblasti ekonomije i borbe protiv korupcije, striktno poštujući Ustav BiH i uspostavljenu podjelu nadležnosti.\nMinistar Crnadak učestvovao je istog dana u New Yorku i na sastanku ministara vanjskihposlova\nCentralnoevropske inicijative (CEI).\nNa sastanku čiji je domaćin bila ministrica vanjskih i evropskih poslova Republike Hrvatske Marija Pejčinović Burić, razgovaralo se o aktuelnim temama kao što su regionalna saradnja, podrška državama članicama na njihovom eurointegracionom putu, izazovi migracija te intenzivisane saradnje CEI-a sa drugim regionalnim i međunarodnim organizacijama.\nIGOR CRNADAK NAKON ODLUKE ALBANIJE: "Priština i Albanija poslale lošu poruku, otkazivanje nije BiH, nego EU i RCC-u"\n07. Jul. 20191\nCRNADAK U WASHINGTONU NIJE BIO LJUT ZBOG ZASTAVE S LJILJANIMA: "SAD veoma uvažavaju naš doprinos..."\nCRNADAK DECIDAN: "Vijeće ministara BiH ne smije biti uvučeno u frustrirajuće..."\nZANIMLJIVA RASPRAVA U ATLANTSKOM VIJEĆU: "Rusija koristi nastali vakum. Moramo se više angažirati na Balkanu a posebno u BiH"\nNERMIN ALEŠEVIĆ PITA RADONČIĆA: "Zašto se i prema Adnanu Terziću, potpredsjedniku SBB-a, koji je počinio teži kriminal, niste ponijeli kao prema kantonalnom ministru Kuriću?!"


Dvije stipendije za jednu od najboljih evropskih škola animacije | Gradski portal\nDvije stipendije za jednu od najboljih evropskih škola animacije\nFilmski centar će, u saradnji sa koledžom VIA University iz Danske obezbijediti stipendije za radionicu “The Animation Workshop” za dva učesnika iz Crne Gore, koji će se edukovati u okviru programa tromjesečne radionice za 3D animaciju karaktera.\n“Filmski centar će, u saradnji sa koledžom VIA University, obezbijediti stipendije za radionicu ‘The Animation Workshop’ za dva učesnika iz Crne Gore, koji će se edukovati u okviru programa tromjesečne radionice za 3D animaciju karaktera”, navodi se u saopštenju.\n“Animation Workshop VIA University koledža nalazi se na trećem mjestu na spisku 10 najboljih evropskih škola animacije (Top 10 European Animation Schools – 2021 College Rankings). Program 3D Character Animation tokom tri mjeseca objedinjuje seriju predavanja, praktičnog rada i mini produkcije u oblasti 3D animacije likova, od ideje do realizacije”, navodi se u saopštenju.\n“Ugovor o saradnji sa VIA University koledžom iz Danske predstavlja značajan korak u razvoju i unapređenju sektora animacije u Crnoj Gori, te predstavlja nastavak aktivnosti Filmskog centra u ovoj oblasti. Podsjetimo da je Filmski centar 2019. godine organizovao radionicu stop motion animiranog filma u saradnji sa ZVVIKS studijom iz Ljubljane.


Predsjednik Đukanović sastao se sa Državnim sekretarom za EU Španije Paskualom Navarom\nPredsjednik Crne Gore Milo Đukanović po dolasku u Ohrid, gdje učestvuje na Prespanskom forumu za dijalog 2022., sastao se sa Državnim sekretarom za EU Španije Paskualom Navarom.\nNavaro je uz ocjenu o sjajnim bilateralnim odnosima Crne Gore i Španije najavio otvaranje Kancelarije Kraljevine Španije u Podgorici, sa otpravnikom poslova, što cijeni posebno značajnim u susret španskog predsjedavanja EU naredne godine. On je naglasio da će jedno od glavnih pitanja tokom predsjedavanja biti proširenje uz poruku da će Španija dati sve od sebe da podrži Crnu Goru na tom putu. Nadamo se da ćemo ostvariti zajednički napredak i možete računati na našu podršku istakao je Navaro.\nPredsjednik Đukanović je kazao da Crna Gora veoma poštuje podršku Španije evropskoj perspektivi Crne Gore i regiona. Crna Gora, ističe Predsjednik, nastoji da bude odgovoran partner, promoter evropskih vrijednosti i multikulturalizma, sa visokom podrškom građana za članstvo u EU, uprkos značajno pogoršanom stanju u regionu usljed dugotrajućeg hibridnog uticaja trećih strana.\nU tom kontekstu nam je važna i podrška Španije, poručio je Predsjednik.\nĐukanović i Navaro su se saglasili o potrebi intenziviranja dijaloga na najvišem nivou, uz ocjenu o već veoma dobrim i bliskim odnosima Predsjednika Crne Gore i premijera Španije Sančeza, koji će imati priliku za susret naredne nedjelje u Briselu i krajem mjeseca na Samitu NATO u Madridu.\nObostrano je iskazana spremnost za jačanje saradnje u svim oblastima, posebno ekonomiji, što će osnažiti veze dvije države čiji su diplomatski odnosi uspostavljeni na današnji dan prije 16 godina.


SAOPŠTENJE „GRUPE ZILIO“ DOO BEOGRAD: Tužili smo Ministarstvo zdravlja – Zrenjanin\nSAOPŠTENJE „GRUPE ZILIO“ DOO BEOGRAD: Tužili smo Ministarstvo zdravlja\n10/01/2018 11/01/2018 List Zrenjanin\nNenad Obradović, direktor „Grupe Zilio“ DOO Beograd, obratio se medijima obelodanjujući da je njegova firma podnela tužbu protiv Ministarstva zdravlja Republike Srbije, a zatražen je i sastanak sa predsednikom Aleksandrom Vučićem. Obradović je u svom saopštenju naveo i druge detalje u vezi sa problemima koji prate pokušaj da se aktivira postrojenje za prečišćavanje vode u Zrenjaninu, između ostalog i to da je fabrika vode dobila pozitivno mišljenje Mistarstva građevine Republike Srbije.\n– Obaveštavamo javnost da smo 29. decembra 2017. godine, posle šest pokušaja da stupimo u kontakt sa predsednicom Vlade Srbije, podneli tužbu protiv Ministartsva zdravlja. Iako smo pokušali da na prijateljski način napravimo dogovor da se povuče rešenje izdato od strane Ministarstva, u tome nismo uspeli – kaže se na početku saopštenja Nenada Obradovića.\nPostavljajući pitanje u čijem je interesu da fabrika vode ne radi, Obradović ocenjuje da je problem u „dijametralno suprotstavljenim mišljenjima i tumačenjima zakona“, ali i u tumačenju nadležnosti pojednih ministarstava, tvrdi Obradović.\n– Čak ni na dopis naših inostranih partnera koji su uložili 3,5 miliona evra u ovaj posao, nema odgovora premijerke. Posle gotovo 5 meseci nerada postrojenja investitor je, ne svojom krivicom, pretrpeo ogromne gubitke koji se svakim danom uvećavaju zbog potpune nezainteresovanosti administracije da ovo pitanje reši – ocenjuje Obradović.\n– Investitor je uložio sopstvena sredstva kao i sredstva iz kredita „Erste banke“ u izgradnju fabrike, na raspis javne nabavke JKP „Vodovod i kanalizacija“ Zrenjanin. Javnu nabavku je odobrila Direkcija za javne nabavke kao i sama Vlada Srbije, izdavši AOFI garanciju – da bi ta ista Vlada sada zatvorila oči i uši na rešenje Ministarstva zdravlja da investitor ne može da se bavi delatnošću prečišćavanja vode i pored toga što je Ministarstvo građevinarstva, pod čijom su nadležnosti komunalne delatnosti, napisalo da može – izveštava javnost Obradović. U nastavku saopštenja on je naveo i podatke o šteti koja u ovakvim okolnostima može nastati na ugrađenoj opremi.\n– Nadležnima u Vladi Srbije, kao i u Gradu, uputili smo dopis da je nakon 3 meseca stajanja oprema koja je veoma osetljiva na temperaturne razlike (keramički filteri, membrane reverzne osmoze kao i jonoizmenjivačka smesa) u režimu kada postrojenje ne radi, u opasnosti da se trajno uništi/ošteti, čime bi se izazvale nesagledive posledice i višemilionska šteta.\nU međuvremenu je ambasador našeg inostranog partnera zatražio sastanak sa predsednikom Vučićem, kako bi mu predstavio problem i zatražio brzo reagovanje i rešavanje nastalog problema koji je nastao ne zaslugom investitora, već drugih činilaca – navodi Obradović.\nNa kraju saopštenja Nenad Obradović izveštava i o svojim očekivanjima od gradskih vlasti u Zrenjaninu.\n– Predloženo je održivo rešenje gradskim vlastima i nadamo se da će se to najkasnije u toku sledeće nedelje rešiti. Na Gradskim vlastima je sada da pokažu da mogu sami da odluče (da postave interes građana ispred politike) i da ovo pitanje reše i da građanima najzad poteče pitka voda u roku od 3 dana od dana postignutog dogovora. Ukoliko do dogovora ne dođe, ne vidimo drugi način već da pokrenemo tužbu protiv nadležnih i na taj način zaštitimo svoja prava i imovinu – zaključio je Nenad Obradović, potpisujući saopštenje kao direktor „Gripe Zilio“ DOO Beograd.\n← POVLAŠĆENE AUTOBUSKE KARTE: Ratni veterani karte mogu kupiti do 31. januara\nTRIBINA POSVEĆENA VAKCINACIJI: Srednjobanatski okrug prednjači po broju vakcinisane dece MMR cepivom →


LIVERPUL ODBRANIO SVOJU KUĆU: "Crveni" u finišu meča došli do tri boda | Novosti.RS\nNije blistao tim Jirgena Klopa na ovoj utakmici, a nije ni počelo za njih onako kako su želeli, pošto su gosti do prednosti došli u 43. minutu preko Olija Votkinsa.\nIpak, mnogo bolji su bili "crveni" u drugom delu i uspeli su uz dosta muke da preokrenu rezultat.\nNajpre je Mohamed Salah u 57. minutu poravnao rezultat kada je glavom smestio loptu u praznu mrežu, jer je prethodno golman gostiju Martinez odbranio udarac Robersona i lopta se odbila Egipćaninu kome nije bilo teško da postigne 19 gol u Premijer ligi.\nTrijumf Liverpulu doneo je Aleksander-Arnold u prvom minutu nadoknade vremena. Zanimljivo da je tim sa "Enfilda" prekinuo niz od osam mečeva bez pobede na svom terenu.\nTakođe, "crveni" su se revanširali timu iz Birmingema za ubedljiv poraz u pvom delu sezone (7:2).\nLiverpul je ovim trijumfom uspeo da se probije na četvrto mesto na tabeli sa 52 boda, dok je Aston Vila na 10. mestu sa 44.\nFK Liverpul FK Aston Vila fudbal Premijer liga


Vesti online / Vesti / Svet / "Vesti" u Minhenu: Nemcima dočarali srpske običaje\nDesetogodišnjicu od osnivanja i početka uspešnog rada članovi Kulturno-umetničkog društva Soko iz Minhena obeležili su vrlo kvalitetnim programom koji je ostvaren u dva dana.\nZajedničko kolo na kraju koncerta\nPrvog dana, program u Eine-Welt-Haus bio je namenjen Nemcima i strancima u ovom gradu s ciljem da se na pravi način predstave srpska kultura i tradicija. Drugog dana održan je koncert etno grupe Trag iz Banjaluke koja je zajedno s folklorom i pevačkom grupom KUD-a Soko oduševila više od dve stotine posetilaca u sali Crkvenog centra.\nOno što su pokazali članovi KUD Soko zajedno s gostima najbolji je primer kako se uspešno predstavljaju kultura, umetnost i tradicija jednog naroda izvan granica otadžbine.\nMeđu brojnim posetiocima bili su i Biljana Čelik-Jeftić, vicekonzul Generalnog konzulata Srbije u Minhenu i protojerej-stavrofor Đorđe Trajković. Prvog dana gosti su bili predstavnici Migracionog saveta grada Minhena i više nevladinih organizacija, predstavnici grčkog društva Pontos i naših kulturno-umetničkih društava "Sveti Sava", Jelek i Jugos.\nTradicija: Slavski običaji kod Srba\nU Eine-Welt-Haus, gde je nekad bio Centar Jugoslovena, organizovano je veče kojim je otadžbina predstavljena kroz narodnu radinost, prirodne i turističke lepote, gastronomsku ponudu, ali i pesmu, igru i predavanja.\nTako je o srpskoj tradicionalnoj muzici na zanimljiv način govorila dr Sanja Ranković, etnomuzikolog iz Beograda, dok je istoričar dr Dario Vidojković podsetio na tradiciju nemačko-srpskih odnosa počev od Getea i braće Grim s jedne i Vuka Karadžića s druge strane pa do Gojka Mitića i Bate Živojinovića u filmskoj umetnosti.\nIzložba predmeta narodne radinosti i starih zanata\nKako je slava deo srpske pravoslavne tradicije, Goran Kavržić, predsednik SKD "Sveti Sava", pokazao je kako srpski domaćin dočekuje goste na krsnu slavu, ukazuje im dobrodošlicu uz žito, a onda je sa članovima KUD Soko pokazao i okretanje i lomljenje slavskog kolača.\nPrepuna sala Crkvenog centra\nNarednog dana je u sali Crkvenog centra održan koncert članova KUD Soko čiji su folklor i muška pevačka grupa nastupili uz podršku orkestra i četvoročlane ženske pevačke grupe Trag.\nPored aplauza za zajedničke tačke programa, etnogrupa Trag je publiku oduševila izborom izvornih narodnih pesama iz Srbije, Bosne i Hercegovine, Makedonije, Crne Gore i Rusije.\nPriznanja za saradnju\nPredsednik KUD Soko Siniša Gajić uručio je zahvalnice dr Sanji Ranković, dr Dariju Vidojkoviću, Svjetlani Pejašinović i etnogrupi Trag za uspešnu saradnju,a od njih dobio pohvale za sve ono što društvo i njegovi članovi čine da sačuvaju kulturu i tradiciju svoga naroda u ovom delu Nemačke.\nDRUŠTVO "Vesti" u Minhenu: Nadmetanje i kolo u porti\nDRUŠTVO "Vesti" u Nemačkoj: Jubilej slavili i na Oktobarfestu\nDRUŠTVO "Vesti" u Nemačkoj: Freske očarale đake


RTS\t17.04.2017 12:43\nSrpski košarkaški reprezentativac Nikola Jokić neizvestan je za nastup na Evropskom prvenstvu jer za sada nema dozvolu Denvera, otkrio je njegov menadžer Miodrag Ražnatović. Kako je istakao poznati agent, Denver želi da Jokić tokom leta indivudalno radi kako bi fizički napredovao i naredne sezone u NBA ligi vodio ekipu ka plasmanu u plej-of.\n"U Denveru misle da Jokić mora da popravi neke stvari, pre svega na planu fizičke spreme koja mu nedostaje. Postao je najvažniji igrač tima, a ne bi mogao da radi na sebi ukoliko se odazove pozivu reprezentacije Srbije. Jokić ima veliku želju da igra i videćemo šta će biti", rekao je Ražnatović.\nJokić bi uskoro trebalo da razgovora sa čelnicima Denvera, pre nego što se donese konačna odluka.\n"Promenilo se dosta toga u poslednje vreme. Sporno je samo predstojeće leto, narednih pet ili 10 nije oko igranja za nacionalni tim", rekao je Ražnatović.\nCentar Nagetsa je prošle godine dao veliki doprinos reprezentaciji Srbije u osvajanju srebrne medalje na Olimpijskim igrama u Rio de Žaneiru.